"TIGA TAHUN SAYA BOLEH HADAP KANSER, SETAKAT 14 HARI MESTI BOLEH JUGA" - ENOT POSITIF COVID-19

"Saya disahkan positif selepas menjadi kontak rapat salah seorang kru produksi. Selepas raya, saya ada shooting dan bila dah selesai shooting dapat tahu kru tersebut positif selepas berjangkit dengan abang dia. Tapi masa itu, saya sekadar jalani kuarantin sahaja sebab sebelum shooting dah buat swab test dan keputusan negatif. Tapi hari kedua kuarantin, saya dah mula demam, batuk, cirik-birit dan muntah.

"Tapi saya kuarantin macam biasa dan sepanjang tempoh itu memang keadaan saya teruk. Selepas seminggu, hari Sabtu lalu saya buat swab test dan Ahad dapat keputusan positif. Sejujurnya, masa dapat tahu positif tu memang saya menangis... tipulah kalau tak menangis. Tapi selepas itu, saya tanam dalam fikiran untuk sentiasa positif dengan apa yang dah berlaku.

"Tiga tahun saya boleh hadap kanser, setakat 14 hari mesti saya boleh juga. Sekarang ini, saya duduk bertiga dengan anak dan sepupu. Alhamdulillah, keputusan swab test mereka negatif. Jadi, saya kuarantin saja di bilik seorang diri. Sekarang ini, keadaan saya semakin baik... sebelum ini hilang deria bau, rasa dan batuk tapi sekarang dah deria rasa dah ada balik," demikianlah kata pelakon Enot yang disahkan positif Covid-19 selepas menjadi kontak rapat salah seorang kru produksi di sebuah penggambaran drama baru-baru ini.

Klik untuk gambar besar

Berkongsi mengenai perkara itu, Enot atau nama sebenarnya Aliza Abdullah berkata, dia mengalami simptom seperti demam, batuk, muntah dan cirit-birit selepas dua hari melakukan ujian calitan. Selepas seminggu berada dalam keadaan yang teruk, Enot sekali lagi melakukan ujian calitan pada Sabtu dan disahkan dijangkiti wabak tersebut pada Ahad lalu.

Sebelum ini, pelakon dan pelawak berusia 43 tahun ini berkongsi semula status di Instastory memberi bayangan dia kini sedang sakit dan anggap kesakitan itu merupakan ujian Allah. Dalam pada itu, Enot mengakui dia menangis selepas mengetahui dirinya positif Covid-19 namun terpaksa kuatkan diri memandangkan pernah menempuhi ujian lagi berat ketika berlawan dengan kanser usus pada 2013.

Enot juga meluahkan rasa syukur apabila anaknya iaitu Ariana Qaseh Qistina, 14, dan sepupu yang tinggal bersama tidak dijangkiti Covid-19. Untuk rekod, pelakon drama siri komedi Labuna Labuni ini pernah menghidap kanser usus pada 2013 dan kini sudah bebas daripada penyakit tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'AYASH AFFAN' TUNJUK PERKEMBANGAN POSITIF - TAHAP OKSIGEN SITI SARAH ADA PENINGKATAN

"Setakat pagi ini Sarah masih belum sedar. Masih perlu bantuan oksigen, cuma Alhamdulillah ada peningkatan. Cuma pukul 11 malam oksigen drop sampai 40. Tapi pukul 2 pagi Alhamdulillah oksigen naik 77 dan baru tadi doktor beritahu oksigen Sarah 80," jelas pelawak Shuib Sepahtu mengenai isterinya, penyanyi Siti Sarah.

Shuib memaklumkan tahap oksigen dalam badan Sarah ada peningkatan biarpun masih tidak sedarkan diri selepas pembedahan mengeluarkan bayi dalam kandungan yang berusia tujuh bulan itu pada petang Jumaat.

Pada masa sama, Shuib memberitahu Sarah masih memerlukan alat bantuan pernafasan dan keadaan oksigennya membimbangkan pada tengah malam Jumaat.

Untuk makluman, kadar ideal oksigen di dalam badan manusia adalah melebihi 95 peratus. Dalam pada itu, Shuib memohon orang ramai terus mendoakan isterinya kuat menempuhi keadaan yang sukar itu.

"Saya harap semua yang melihat post ini terus mendoakan dia dan anak ya. Semoga kalian dipermudahkan urusan dunia dan akhirat," tambahnya.

Klik untuk gambar besar

Sementara itu, Shuib berkata Sarah teringin nama 'Ayash Affan' dan mereka sepakat beri nama tersebut kepada cahaya mata keempat. Shuib turut meminta orang ramai mendoakan agar bayi mereka itu terus sihat dan dapat bertahan dalam masa dua bulan ini. Katanya, isterinya yang mahukan anak mereka itu diberi nama tersebut.

"Sarah yang nak sangat beri nama Ayash Affan. Doakan Ayash Affan jadi anak yang soleh. Doakan dia kuat untuk bertahan dalam masa dua bulan ini," ujarnya.

Menerusi satu perkongsian di Insta Story, Shuib memaklumkan bayi lelaki mereka yang dilahirkan secara pramatang sudah mula menunjukkan perkembangan positif. Shuib meluahkan rasa syukur dan berkata anak keempatnya itu sudah mula membuka mata dan keadannya kini stabil.

"Alhamdulillah sedikit update untuk Ayash Affan. Dia dah buka mata, kaki dah menendang-nendang, tangan bergerak aktif dan keadaan baby stabil. Ya Allah syukur, ini juga berkat doa anda semua yang tidak henti-henti mendoakan kesihatan Ayash.

"Saya balikkan doa-doa kalian, semoga kalian juga dipermudahkan segala urusan, diberi kesihatan yang baik, terhindang segala kemudaratan, insyaAllah Amin," tulisnya.

Sebelum ini, Shuib mengakui dia hampir hilang pertimbangan di atas apa yang berlaku, bagaimanapun, dia reda di atas segala kemungkinan dan ujian.

"Tipu la kalau cakap saya ni okay… 10 tahun kenal Sarah, dialah yang mendewasakan saya, dia banyak mendoakan saya. Kini saya sangat berlapang dada, tadi saya almost lost dan tercari-cari. Saya reda dengan ujian Allah ni, akan ada kebaikan nanti.

"Saya buka mata, buka hati saya untuk apa saja yang berlaku lepas ni… walaupun benda itu tidak baik tapi itu adalah yang terbaik buat keluarga saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE DEDAH LALUI PELBAGAI DUGAAN KAHWIN SEJAK 7 BULAN LALU: "SUDAH BEBERAPA KALI USTAZ DATANG UBATKAN ISTERI"

"Sudah beberapa kali ustaz datang mengubatkan isteri. Baru-baru ini ada pula tiga individu yang berani menelefon di tengah malam dan mengganggunya. Secara jujur saya sudah penat berdepan dengan semua ini.

"Mana lagi mahu menghadap bisnes yang diusahakan dari jam 9 pagi sehingga 10 malam, selepas itu hendak sambung hadap benda bukan-bukan sehingga 4 pagi pula. Tidak tahu berapa ramai yang tidak berpuas hati dengan isteri. Saya perlukan bantuan," ujar penyanyi rap, Caprice.

Pada 15 November tahun lalu, Caprice selamat mendirikan rumah tangga dengan Farra Inalis Hussni yang merupakan seorang ibu tunggal anak satu, Aleesya Sofea yang berusia lima tahun.

Dalam pada itu, Caprice juga berkata yang dia menyangka ujian selepas melayari bahtera perkahwinan lebih berat berbanding dulu. Tambahnya lagi, disebalik senyuman, mereka telah melalui pelbagai dugaan dan cabaran hidup sejak tujuh bulan lalu.

"Sebelum ini saya menyangka selepas kahwin ujian pasti akan berkurangan berbanding dulu. Disebalik semua senyuman, 'filter' dan video yang dimuat naik, sebenarnya untuk tujuh bulan yang lalu saya melalui banyak perkara baru. Bukan itu saja, malah dalam pada itu saya harus membantu isteri berdepan perkara-perkara begini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR VIDEO PEGANG MUKA, TANGAN RUHAINIES - ZUL ARIFFIN DIPERSOAL ISU TAK NAK SENTUH PEREMPUAN

Baru-baru ini, tular sebuah video di media sosial dimana ia memaparkan aksi pelakon Zul Ariffin memegang muka pelakon, Ruhainies dan memusingnya ke arah kamera, selain berpegangan tangan ketika menghadiri sebuah majlis.

Perkongsian video itu mendapat pelbagai reaksi netizen yang terkejut serta kurang senang dengan aksi berkenaan apatah lagi sebelum ini pelakon itu dilihat sering mengikuti program kebajikan bersama pendakwah terkenal, Ustaz Ebit Lew.

Selain itu, ada juga netizen mendakwa pendirian Zul yang sebelum ini ada mengatakan tidak perlu bersentuhan dengan pelakon wanita untuk mendapatkan keserasian.

Klik untuk gambar besar

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTANYAAN ROSYAM NOR KEPADA SHUIB BIKIN NETIZEN PANAS: "DAH 8 BULAN NI KAN, ADA PENGGANTI?"

Ramai barisan selebriti yang hadir ke Anugerah MeleTOP ERA 2021 (AME2021) di Pusat Konvensyen Antarabangsa (PICC) untuk memeriahkan lagi dan juga memenangi anugerah-anugerah yang ada.

Bagaimanapun, satu isu telah pun terbangkit dan ia melibatkan pertanyaan pelakon veteran Rosyam Nor kepada pelawak, Shuib Sepahtu.

Pelakon berkenaan telah bertanya kepada Shuib mengenai pengganti Allahyarham isterinya iaitu Siti Sarah di khalayak umum. Netizen merasakan pertanyaan tersebut telah membuat pelawak itu berasa tidak selesa, namun masih berkelakuan professional.

Klik untuk gambar besar

Malah, netizen turut merasakan Rosyam tidak sepatutnya bertanya kepada Shuib soalan seperti itu kerana isu terbabit sangat sensitif biarpun di anggap sudah lama berlaku.

Dalam masa sama, ramai juga netizen melabelkan pelakon veteran itu tidak mempunyai 'common sense' dan tidak berfikir dahulu sebelum bertanya soalan sedemikian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADA SEBAB RAHSIAKAN PERCERAIAN - RASHIDI ISHAK DEDAH ALAMI KEMURUNGAN

"Tiga bulan pertama sudah tentu masa paling sukar untuk saya lalui, saya berdepan dengan kemurungan. Saya cuba elakkan menghadiri majlis keramaian atau bertemu orang ramai.

"Namun hari demi hari ia semakin baik dan saya mula menerima keadaan itu. Sepanjang 17 tahun kami tiada masalah berkaitan orang ketiga, apa yang saya boleh katakan ia disebabkan tiada lagi keserasian.

"Ia jalan terakhir untuk hubungan kami dan Alahmdulillah anak-anak matang utnuk menerima keputusan tersebut," demikian kata pelakon Rashidi Ishak yang mengakui bukan mudah untuk melalui episod hitam iaitu bercerai dengan pelakon Vanidah Imran.

Rashidi mendedahkan dirinya mengalami kemurungan dalam tempoh tiga bulan pertama perpisahan. Katanya lagi, keputusan untuk berpisah dibuat selepas kerana tiada lagi keserasian.

Klik untuk gambar besar

Selepas 17 tahun mendirikan rumah tangga, hubungan pasangan ini bertemu titik noktah apabila aktor itu mengesahkan mereka sudah berpisah pada 9 Ogos tahun lalu. Untuk makluman, Rashidi dan Vanidah berkahwin pada 1 Oktober 2000 dan dikurniakan dua cahaya mata, Mikhail Imran dan Mariyam Rashika.

Dalam pada itu, Rashidi memberitahu dia ada sebab mengapa merahsiakan perceraian tersebut. Ujarnya, dia tidak mahu menghebahkan perkara itu kerana ingin menjaga emosi anak-anak bukan sebab terikat dengan kontrak komersial.

"Kami ambil masa tujuh bulan disebakan masa ini adalah yang paling sesuai kerana semua sudah bersedia. Kami mahu menjaga emosi anak kami yang bakal menduduki SPM ketika itu dan tidak keran terikat dengan kontrak komersial," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMALANGAN MOTOSIKAL - AZHAN RANI ALAMI TULANG BELIKAT PECAH, TULANG BAHU & RUSUK RETAK

Malang tak berbau.... itulah yang dialami pelakon Azhan Rani apabila dia terbabit dalam kemalangan motosikal di Jalan Templer, Petaling Jaya, Selangor, semalam.

Difahamkan, Azhan yang menunggang motosikal berkuasa tinggi berlanggar dengan sebuah lagi motorsikal dan mengalami kecederaan teruk di beberapa anggota badan. Kemalangan tersebut menyebabkan Azhan mengalami tulang belikat pecah, tulang bahu dan rusuk retak di bahagian kiri badannya.

Rakan baik Azhan yang juga pelakon Beto Kusyairy ketika dihubungi berkata, ketika kejadian Azhan dalam perjalanan ke lokasi penggambaran.

Klik untuk gambar besar

"Alhamdulillah Azhan kini berada dalam keadaan stabil dan sedang menerima rawatan di sebuah pusat perubatan di Kuala Lumpur. Ketika kejadian Azhan terlebih dahulu dikejarkan ke Hospital Selayang sebelum dipindahkan ke sebuah hospital swasta. Ketika dirawat dia diberikan ubat tahan sakit pada dos yang tinggi kerana menahan kesakitan.

"Setakat ini, apa yang saya dimaklumkan melalui ujian imbasan X-ray yang dijalankan, Azhan mengalami beberapa kecederaan di anggota badan seperti tulang belikat pecah, tulang bahu dan rusuk retak. Kesemua kecederaan yang dialami adalah di bahagian kiri badannya," jelasnya dipetik sebagai berkata kepada Harian Metro.

Menurut Beto, Azhan juga masih menunggu laporan daripada ujian imbasan tomografi berkomputer atau CT Scan untuk mengenal pasti kecederaan lain yang mungkin berlaku terhadapnya.

"Setakat ini saya hanya mampu bercakap melalui telefon saja dengannya kerana pelawat belum boleh dibenarkan masuk kerana Azhan kini masih dalam bilik kuarantin. Saya diberitahu Azhan masih menunggu laporan ujian CT Scan yang dijalankan untuk mengetahui kecederaan yang dialami dengan lebih teliti. Harap-harap tiada kecederaan yang teruk berlaku kepadanya.

"Kepada semua sahabat, kenalan dan wartawan yang cuba menghubunginya secara peribadi, Azhan mohon maaf kerana tak dapat nak jawab segala panggilan dan mesej untuk sementara waktu ini. Namun dia tetap menghargai segala perasaan ambil berat ke atas dirinya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - AI WAHIDA KINI BERGELAR ISTERI

Kira-kira pukul 10.30 pagi Isnin, penyanyi Ai Wahida telah pun sah bergelar isteri kepada jejaka pilihan hatinya iaitu Muhammad Syafiq, dengan sekali lafaz dalam satu acara akad nikah yang diadakan di Pejabat Agama Johor Bahru, Johor.

Pada majlis akad nikah itu, Muhammad Syafiq menyerahkan tiga dulang hantaran berbalas tiga dulang. Ai Wahida turut menerima mas kahwin bernilai RM50 serta hadiah seutas gelang dan sebentuk cincin.

Ai Wahida atau nama sebenarnya Wahida Amalin Atan, melahirkan rasa syukur acara akad nikahnya itu berjalan dengan lancar. Dalam pada itu, penyanyi berusia 23 tahun ini berkata dia berasa sebak terkenang pelbagai dugaan yang ditempuh sepanjang perkenalan dengan suami sejak Mei tahun lalu.

"Alhamdulillah... majlis akad nikah di Pejabat Agama Johor Bahru berjalan dengan lancar. Dengan sekali lafaz saya sah bergelar isteri sekitar pukul 10.30 pagi. Hanya saya, pengantin lelaki dan wali iaitu bapa saya sahaja ada di sana.

Klik untuk gambar besar

"Perasaan memang sangat lega sebab semuanya dah selesai. Tak sangka saya sudah menjadi isteri orang. Terharu dan sebak sebab kami lalui pelbagai dugaan sepanjang perkenalan terutama waktu pertunangan," katanya.

Ai Wahida yang sebelum ini mendedahkan dia mengenali suaminya yang berusia 26 tahun itu menerusi aplikasi TikTok sejak setahun yang lalu itu memuji sikap Syafiq.

"Kami kenal sejak Mei tahun lalu dan bertunang pada Oktober tahun lalu. Suami seorang yang sangat tenang. Dia tak pernah ada perasaan cemburu. Dia tak ada nak menghalang apa yang saya nak lakukan malah sentiasa menyokong.

"Sepanjang kenal, kami jarang berjumpa. Kalau jumpa pun mungkin dalam tiga atau lima bulan sekali. Apabila bernikah ini, masing-masing ada perasaan malu lagi," ujar Ai Wahida turut memberitahu suaminya itu juga bekerja sebagai pereka grafik di Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU JODOH - ZIZI TAK KISAH MENERUSI KAEDAH TAARUF

"Sebenarnya saya sendiri memang sudah tahu mengenai taaruf ini, namun tak sangka pula ada yang mempelawa saya melakukannya. Saya mendapat mesej daripada beberapa lelaki yang mahu mengenai saya lebih rapat menerusi taaruf.

"Tidak dinafikan, ada risikonya juga taaruf ini apabila kita langsung tak pernah berjumpa dengan individu itu. Maka, kita tak tahu pun bagaimana keperibadian sebenarnya dan akan memberi kesan kalau berkahwin nanti.

"Saya tidak menolak bahawa ini adalah perkara baik dalam Islam kerana ia tidak membabitkan 'dating'. Saya juga akui saya tidak menolak sekiranya ada yang benar-benar jujur untuk bertaaruf dengan saya, kerana pada usia ini saya bersedia untuk apa saja," ujar penyanyi Zizi Kirana.

Klik untuk gambar besar

Zizi atau nama seberanya Nur Fazelah @ Zizie Mad Tahil, 36, mendedahkan dia menerima pelawaan daripada beberapa lelaki untuk melakukan taaruf bagi mencuba nasib untuk bertemu jodoh dengannya.

Kata Zizi, pelawaan sedemikian mula diterimanya sejak tahun lalu dan menyifatkan konsep mencari jodoh sebegitu bukan masalah besar buatnya. Penyanyi lagu 'Eh!' itu juga tidak kisah jika suatu hari nanti bertemu jodoh menerusi kaedah taaruf.

Menurut Zizi, dia melihat taaruf yang menggunakan orang tengah sebagai medium perkenalan bukanlah tidak membawa kebaikan. Hakikatnya ia masih diamalkan ramai walaupun konsep itu agak asing dalam kalangan sesetengah masyarakat.

Dalam pada itu, Zizi menyatakan rasa debarannya untuk bertanding buat julung kali di pentas Anugerah Juara Lagu 35 (AJL35), Ahad ini. Katanya, dia cuma mahu tunjukkan persembahan terbaiknya memandangkan peluang itu sudah lama diidamkannya.

"Selepas 11 tahun berada di industri muzik, barulah saya dapat merasa untuk beraksi di pentas berprestij itu. Sememangnya, perasaan saya bercampur-baur namun bekerja-keras untuk tampil dengan persembahan penuh impak.

"Saya cuma harapkan dapat memberi aksi yang akan diingat dan diperbualkan ramai. Sebolehnya, saya mahu berseronok secara maksimum nanti kerana ini pengalaman yang sangat jarang saya dapat," tuturnya.

www.myartis.com / Sumber & foto: Harian Metro & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMPA PEREKA FESYEN, PILIH KAIN - UQASHA BAKAL KAHWIN TAK LAMA LAGI?

Menerusi perkongsian di laman Instagram pereka fesyen iaitu Shanell Harun, beliau ada berkongsi satu video pendek yang merakamkan dirinya bersama pelakon Uqasha Senrose di sebuah gedung kain terkemuka.

Menerusi video yang kini sudah pun mendapat tontonan lebih 23,000 kali itu, Uqasha dan Shanell dilihat seperti membincangkan sesuatu.  Malah, pereka fesyen tersebut turut dilihat sedang memegang kain polos putih.

"Dating dengan si manis @uqashasenrose2 di @jakeltextile," tulisnya sebagai kapsyen sambil disertai dengan emoji berbentuk hati.

Meski tidak dapat dipastikan mengenai sebab pertemuan tersebut, namun rata-rata peminat di ruangan komen memberikan reaksi positif seterusnya mengharapkan yang terbaik buat Uqasha.

Klik untuk gambar besar

"Semoga dipermudahkan segala urusan, baju nikah ke baju bridesmates ni?" tanya seorang pengguna Instagram.

"Bau nasi minyak dah dekat," tulis seorang lagi pengguna lain.

Sebelum ini, bintang drama 'Rindu Awak Separuh Nyawa' itu menjadi wajah koleksi pengantin pereka feysen tersebut bagi tahun ini.

Sebelum ini, pada malam kemuncak Anugerah MeleTOP Era 2021 lalu, Uqasha telah dilamar kekasihnya, pelakon Kamal Adli secara langsung, sekali gus mengesahkan wujudnya hubungan istimewa di antara mereka.

www.myartis.com / Sumber & foto: Media Hiburan, Instagram Shanell Harun & Uqasha Senrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BMB2 LEBIH BAIK DARIPADA RAJA LAWAK?

Pada yang menonton konsert pengenalan Bintang Mencari Bintang 2 (BMB2) yang disiarkan oleh TV3 Jumaat lalu, pasti mereka setuju bahawa lawak dan mutu vokal peserta adalah lebih baik berbanding Raja Lawak.

Malah pada malam konsert pengenalan pertama itu, Kumpulan EHAH, OOOOO, TOKAN, LAMPU, JEBAT dan SUMBU yang membuat sketsa komedi tema bebas selama 3 minit dilihat lebih bertenaga dan mempunyai bahan lawak menghiburkan.

Klik gambar untuk size besar

EHAH yang tampil sebagai peserta pertama, tidak mengecewakan sifu mereka iaitu Harun Salim Bachik apabila menyampaikan persembahan sulung mereka Ia diikuti dengan persembahan oleh MMMMM iaitu anak didik kepada Afdlin Shauki, TOKAN (Faizal Ismail), LAMPU (Saiful Apek), KEPOH (Adlin Aman Ramli) dan SUMBU (Ebby Yus).

Seterusnya bagi konsert pengenalan kedua pula yang menemui penonton pada 13 April 2014 (Ahad), anak didik EBBY Yus iaitu PK membuka tirai dengan persembahan mereka dan kemudian diikuti oleh JEBAT (Adlin Aman Ramli), 2AZ (Saiful Apek), GBOB (Faizal Ismail), OOOOO (Afdlin Shauki) dan diakhiri dengan persembahan oleh TAKTIH (Harun Salim Bachik). Selepas persembahan tersebut, penonton dapat mengetahui siapakah 6 anak didik yang akan bertanding dalam Kumpulan A dan Kumpulan B.

Seramai 23 anak didik yang terdiri daripada 1 peserta solo dan 11 peserta kumpulan yang dipilih untuk menggamatkan saingan BMB2 kali ini.  Setiap Sifu akan mempunyai dua anak didik yang bertanding iaitu satu dari Kumpulan A dan satu lagi dari Kumpulan B.

Bagi saingan peringkat pertama, anak didik akan berentap mengikut kumpulan selama empat minggu dan anak didik yang mendapat markah terendah akan disingkirkan. Kemudian bagi peringkat kedua, anak didik dari Kumpulan A dan B yang belum tersingkir akan bertemu untuk bersaing di peringkat separuh akhir.

Sebelum tiba minggu terakhir, hanya lima kumpulan, layak berentap di peringkat akhir BMB2 untuk merangkul gelaran juara sekaligus membawa pulang hadiah berupa wang tunai RM200,000 berserta trofi.

Siapakah yang bakal menjadi juara kali ini? Jawapannya apabila anda menonton BMB2 hingga ke peringkat akhir nanti.

GAMBAR BMB2:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISTERI SHUKRI YAHAYA DEDAH WAJAH & NAMA ANAK KEDUA, 'MALEEQ MIQAYL'

Isteri kepada pelakon Shukri Yahaya, Tya Adnan menerusi laman Instagram telah berkongsi wajah serta nama anak keduanya iaitu 'Maleeq Miqayl' selepas lapan hari dilahirkan. Tya atau nama sebenarnya Siti Nurfatihah Ahmad Adnan, 28, turut memuat naik video selepas tiga jam anak lelakinya lahir pada 20 Julai lalu.

Malah, menerusi kapsyen di perkongsian tersebut Tya memberitahu ada sesuatu kejadian yang berlaku ketika proses bersalin sehingga doktor dan jururawat panik: "Assalamualaikum semua. Nama saya Maleeq Miqayl. Video pertama itu, saya baru berusia tiga jam saja dekat dunia ni tau. Mummy bersalinkan saya normal 2.78 kilogram. Hari isnin 20 Julai 2020 pukul 2.18 petang.

"Masa nak bersalin tu saya ada buat gimik sikit dalam labour room tau. Sampai doktor and semua midwife cuak. Nakal kan saya? Gimik apa tu? Haaa... nanti suruh mummy cerita ok. Ok bai. Maleeq sayang semua orang!" tulis Tya di laman Instagram miliknya pada Ahad.

Klik untuk gambar besar

Rata-rata netizen meluahkan rasa teruja dan memuji kecomelan Maleeq banyak mengikut raut wajah ibunya. Menerusi laporan mStar pada 20 Julai lalu, Shukri meluahkan rasa syukur dan teruja apabila isterinya iaitu Tya Adnan selepas melahirkan anak lelaki mereka.

Tya mendirikan rumah tangga dengan pelakon drama popular '7 Hari Mencintaimu 2' pada 20 November 2015 di Masjid Tuanku Mizan Zainal Abidin, Putrajaya. Pasangan itu juga dikurniakan seorang cahaya mata perempuan iaitu Aaira Ameena yang kini berusia empat tahun.

www.myartis.com / Sumber & foto: mStar & Instagram Tya Adnan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PESANAN PU RIZ BUAT ANAKNYA, MUHAMMAD BILAL

"Alhamdullillah Allah beri nikmat. Anak ini adalah aset ke syurga, dengan syarat umi abah mencoraknya dengan mentaati perintah Allah.

"Semoga nanti Bilal boleh baca, tidak ada apa yang abah harapkan dari adik kecuali adik menajadi anak yang soleh. Semoga Allah takdirkan anak abah ni dalam kalangan para solehin lebih baik dari abah. InsyaAllah.

"Taat kepada umi kerana iannya Perintah Allah yang selamanya. Taat Allah sepenuhnnya berbuat baik pada ibu bapa. Tinggi kedudukan ibu bapa dalam hidupMu.

"Jangan melawan (jika tidak ada yang bertentangan dengan agama). Cakap baik baik kepada abah umi. Kasihani abah umi sperti mana abah umi kasih pada mu. Redha Allah ada pada redha ibubapa dan kemarahan Allah pd keduanya jua.

"Manakah amalan yang paling afdal? Kata nabi solat pada Awal waktu / solat pda waktunnya. Kemudian apa? Berbuat baik kepada ibu abah.

Klik untuk gambar besar

"Alhamdullillah Allah hadirkan InsyaAllah aset ke syurga doa anak yang soleh tu yang dicari. Sehinggakan disebut oleh nabi sebagai satu amalan yang tak putus.

"Semoga Anak abah jadi orang yang baik InsyaAllah. Baru aku tahu macamana umi abah aku sayang padaku. Terima kasih Allah atas peluang ini.

"Dah jadi bapak bapak dah pulok. Cepat dunia berlalu," itulah tulis suami kepada selebriti terkenal Noor Neelofa, pendakwah bebas dan pelakon PU Riz menerusi laman Instagram miliknya dimana dia menitipkan pesanan buat anak sulungnya, Muhammad Bilal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA LUAH SYUKUR BERAT BADAN NAIK DARI 36KG KE 50KG

"From 36kg Now 50kg! Alhamdulillah... Terima kasih untuk doa yang tidak pernah putus dari keluarga dan anda semua... Saya saaayang sangat korang! 🧡," demikian tulis penyanyi Elyana mengenai beratnya yang kini naik 14 kilogram dimana sebelum ini hanya 36kg, sekarang sudah mencecah 50kg.

Berita gembira tersebut dikongsikan penyanyi lagu 'Kalis Rindu' itu menerusi laman Instagram miliknya. Berat badan Elyana kini menunjukkan peningkatan selesai menjalani rawatan kemoterepi sesi kedua sejak minggu lalu.

Perkongsian Elyana itu mendapat pelbagai reaksi daripada rakan artis dan pengikut yang turut meluahkan rasa syukur serta tidak putus mendoakan kesihatan penyanyi itu.

Baru-baru ini, Elyana memaklumkan dia sahaja selesai menjalani kemoterapi sesi kedua bagi merawat kanser limfoma yang dihidapinya. Sebelum ini, Elyana turut meluahkan rasa bimbang mengenai kos sesi kedua rawatan kemoterapi yang menelan belanja hingga RM250,000 bagi keseluruhan lima sesi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 'COD' TEMPAHAN MAKANAN - SUFI TERLIBAT KEMALANGAN, TAYAR MELETUP

Ketika dalam perjalanan dari Johor Bahru ke Kuala Lumpur kira-kira pukul 9 malam, Ahad lalu, penyanyi Sufi Rashid telah berkongsi detik mencemaskan apabila tayar kereta miliknya meletup.

Sufi atau nama sebenarnya Muhammad Sufi Rashid, 29 berkata kejadian itu berlaku ketika dia bersama isteri dan seorang pekerja menaiki kenderaan jenis Ford Ranger selesai menghantar tempahan pelanggan bagi perniagaan biskut, Krispy Krunchee yang diusahakan bersama isterinya.

Menurut Sufi, akibat kemalangan itu, dia mengalami ketakutan dan menggigil kerana ini merupakan pengalaman pertama berdepan situasi tayar meletup di tengah-tengah jalan.

"Kejadian itu berlaku selepas kami menghantar tempahan pelanggan ke Johor Bahru dan ketika pulang keluar dari tol Kulai menghala ke Kuala Lumpur, tetiba kami terdengar letupan yang kuat dari sebelah kanan.

Klik untuk gambar besar

"Di situ mula saya rasa stereng menarik ke sebelah kanan, jadi bagi mengelak kereta melanggar tebing kerana saya berada di laluan paling kanan, saya sedaya upaya menarik stereng ke sebelah kiri dan mujur tiada kereta di sebelah kiri semasa itu.

"Saya memang tarik kuat stereng tu sehinggakan tangan saya rasa agak sakit. Apapun kami bersyukur sangat tak ada apa-apa yang berlaku mahupun cedera ringan kerana kebiasaannya situasi macam ini kereta mudah terbabas," katanya.

Sementara itu, Sufi memberitahu kereta tersebut baru dibeli sebulan lalu dan tiada sebarang masalah sepanjang menggunakan kenderaan itu. Malah, dia sudah menjalankan pemeriksaan terutamanya pada bahagian tayar sebelum memulakan pemanduan.

"Saya selalu akan periksa dulu tayar kereta sebelum nak ke mana-mana tetapi kali ini saya suspek tayar ini dah lama walaupun benang masih ada.

"Kereta Ford Ranger ini baru beli tak sampai sebulan dan owner kereta sebelum ini cakap tayar tu tak ada masalah, jadi saya rasa mungkin tayar dah lama dan akui salah saya juga tak periksa dulu walaupun baru beli," jelasnya lagi.

Berita yang dikongsikan penyanyi ini jelas mengejutkan peminat dan rata-rata mendoakan Sufi berada dalam keadaan baik dan dipermudahkan segala urusan.

www.myartis.com / Sumber & foto: mStar & Instagram Sufi Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI AIDILFITRI - ALIF SATAR BAKAL TIMANG ANAK KEDUA

Tahun depan raya berempat!

Demikian halnya dengan Alif Satar yang bakal menimang cahaya mata kedua apabila isterinya, Shadila Halid sah hamil.

Berita gembira tersebut disampaikan sendiri oleh Alif menerusi laman Instagramnya iaitu dengan memuatnaik gambar dirinya bersama anak sulungnya, Alisha Anugerah berserta kapsyen.

""Bila nak kahwin?" And then it's "bila nak ada anak?".... Then, "bila nak berempat?". i'm sure many of us have heard this. Pada Alif, Alif ambil semua pertanyaan ni sebagai doa.. I would just reply "InsyaAllah" and "Amin"..

"So, to all yang bertanya dan mendoakan..... THANK YOU. Alhamdulillah.. please continue praying for us, agar semua di permudahkan, and may Allah SWT reward you for all your good deeds and kindness. InsyaAllah Aminn...," tulis Alif.

Menerusi perkongsian itu, rata-rata ramai yang meluahkan rasa gembira dengan berita yang disampaikan. Malah, akaun sosial pelakon 'Dia Semanis Honey' itu juga turut dihujani dengan ucapan tahniah daripada semua peminat.

Tahniah diucapkan.

--- IKLAN ---

Sumber: Alif Satar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MICHAEL ANG TUNJUK BUKTI BILA DITUDUH LANGGAR SOP SHOOTING 'OUTDOOR'

"Video (ini) menjelaskan kepada penggiat-penggiat seni, production manager (PM) Malaysia, persatuan-persatuan tersohor Malaysia dan produser-produser terkaya Malaysia yang menuduh aku tak ikut SOP sebab shoot outdoor tanpa memeriksa atau telefon bertanya kita, dia orang terus laporkan dan tularkan.

"Gambar pakcik (pelakon tambahan) tu ada orang yang minta dari runner dan sebarkan. Motif dia minta gambar pun saya tak tahu... sama ada orang suruh dia buat atau tak, aku husnuzon saja! Nampak pagar tu, masa aku shoot ditutup selepas (selesai penggambaran) dah buka semula, shoot kat sini ya, dalam kawasan hotel.

"Sisi (angle) gambar tu di ambil dari sini (berdekatan salah satu pintu hotel), tengok kawasan ni," itulah kata-kata pengarah dan pelakon Michael Ang yang tampil menjelaskan situasi sebenar apabila dituduh melanggar prosedur operasi standard (SOP) kerana menjalankan penggambaran drama di kawasan terbuka atau outdoor.

Menafikan produksinya tidak patuh SOP, Michael berkata penggambaran satu babak dalam drama tersebut dilakukan di hadapan pintu masuk sebuah hotel dengan kawalan ketat tidak seperti yang didakwa oleh seorang individu di media sosial. Bersama kapsyen tersebut dia turut memuat naik video bukti menunjukkan lokasi penggambaran di sebuah hotel di Ipoh, Perak.

Klik untuk gambar besar

Michael turut berkongsi paparan skrin status yang ditulis seorang individu menerusi Facebook mendakwa produksinya mengabaikan SOP semasa menjalani penggambaran. Difahamkan Michael dan team produksi sedang menyambung penggambaran drama 'Angkara Cinta'.

Gara-gara status fitnah yang dibangkitkan oleh individu berkenaan, Michael berkata Ketua Pegawai Eksekutif (CEO) Perbadanan Kemajuan Filem Nasional Malaysia (Finas), Ahmad Idham Ahmad Nadzri telah meminta pasukannya melakukan pemeriksaan di lokasi penggambaran itu.

"Yang aku paling kasihan adalah pihak Ahmad Idham yang terpaksa menyuruh budak-budak dia untuk ke Ipoh pada hari cuti umum untuk soal siasat kita benda ni. Sudahlah kau orang yang busuk hati tu pergi dan bersihkan jiwa kau dan cari rezeki yang halal bukannya menutup periuk nasi kawan-kawan kau orang dan ahli persatuan kau orang," ujarnya.

Pada 8 Februari lalu, Majlis Keselamatan Negara (MKN) mengeluarkan SOP untuk enam aktiviti pembangunan kandungan kreatif dibenarkan iaitu produksi animasi dan muzik, pasca-produksi di studio, pembangunan muzik secara digital, rakaman lagu di studio, pra-produksi penggambaran dan penggambaran di studio.

Aktiviti penggambaran di studio merangkumi drama, telefilem, iklan, dokumentari, sitkom, penstriman secara langsung, rakaman kebudayaan, seni dan warisan tanpa penonton.

Dalam perkembangan lain, kerajaan sedang memperincikan SOP bagi aktiviti penggambaran di luar studio atau outdoor termasuk acara siaran langsung dan tayangan di pawagam.

Menteri Komunikasi dan Multimedia, Datuk Saifuddin Abdullah berkata, SOP bagi semua sektor itu sedang diperhalusi dengan jangkaan dibentangkan dalam masa terdekat.

KLIK VIDEO DIBAWAH INI UNTUK TONTON

www.myartis.com / Sumber & foto: mStar & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEN AMIR LALUI FASA KEMURUNGAN SELEPAS PEMBEDAHAN: "KIRA-KIRA 20 PERATUS BAHAGIAN MATA 'TOTAL DAMAGE'

"Pulih selepas pembedahan mata itu ambil masa lebih kurang dua hingga tiga bulan juga. Tetapi dalam tempoh enam bulan sebelum ini saya memang lalui fasa tekanan dari segi mental dan fizikal.

"Alhamdulliah semuanya sudah pulih tetapi kita-kira 20 peratus bahagian mata 'total damage'. Sekarang ini memandu malam agak sukar jika terlalu banyak cahaya.

"Doktor tidak sarankan untuk buat aktiviti lasak, tetapi untuk hilangkan tekanan saya keluar buat sesuatu yang saya suka seperti berjalan-jalan dan hiking."

Klik untuk gambar besar

Demikian ujar pelakon Ben Amir yang mendedahkan pernah melalui fasa tertekan akibat kecederaan mata kiri yang dialami sehingga terpaksa melakukan pembedahan pada Jun tahun lalu.

Enggan bercerita bagaimana punca sebenar kejadian yang berlaku, Ben atau nama sebenarnya Muhammad Amiruddin Sabaruddin, 33, memberitahu ia disebabkan berlakon babak aksi dalam sebuah penggambaran.

Ditemui selepas majlis Anugerah Telenovela kelapan yang berlangsung di Pusat Dagangan Putra (WTC), Kuala Lumpur pada malam Sabtu, Ben berkata, akibat kecederaan tersebut juga, dia mengalami rosak sepenuhnya kira-kira 20 peratus bahagian mata dan turut mengganggu penglihatan.

Ben yang sudah lebih enam bulan tidak terlibat dengan penggambaran itu melihat tahun ini sebagai satu permulaan untuk dia buat kemunculan semula di lokasi.

Dalam masa sama, pelakon drama 'Sweet Dreams' ini tidak melihatkan kes saman yang melibatkan namanya sebelum ini menjejaskan kerjaya seni.

"Apa yang berlaku langsung tidak memberi impak kepada kerjaya seni. Saya masih menerima tawaran berlakon dan menang anugerah. Perkara sudah lepas tak perlu nak diungkit lagi.

"Selepas lama berehat akibat kecederaan mata ini, saya anggap tahun 2023 sebagai masa untuk buat comeback," tuturnya yang menerima tiga anugerah iaitu Bintang Telenovela, Pelakon Lelaki Telenovela 2019 dan 2020, pada majlis berkenaan.

Sementara itu, bercakap mengenai anugerah yang diterima pada malam berkenaan, Ben berharap ia dapat memberi semangat untuk dia terus berkarya. Kata Ben, dengan pengiktirafan sebegini ia membuktikan segala pengorbanan selama sepuluh tahun bergelar anak seni berbaloi.

"Ini pertama kali dalam hidup dapat tiga anugerah sekaligus dalam satu malam. Rasanya segala pengorbanan selama 10 tahun ini berbaloi," ucapnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU FESYEN 'PELIK' - AINA ABDUL MAHU PERHATIAN & DIKENALI, LADY GAGA SEBAGAI IDOLA

Umum mengetahui penyanyi Aina Abdul sering tampil dengan imej pelik dan unik dalam setiap persembahan dan video muziknya. Gaya fesyen Aina itu pasti akan menerima kritikan dan menjadi bahan jenaka dalam kalangan sesetengah netizen.

Namun begitu, bagi Aina, dia memang sengaja memilih fesyen pelik atau eksentrik kerana ingin tampil dengan lebih faktor penarik dalam kariernya. Ujarnya lagi, ketika dia mula-mula memasuki dunia hiburan, dia kurang mendapat perhatian jika berketerampilan seperti biasa.

"Jadi saya fikirkan bagaiman caranya untuk lebih diberi perhatian. Saya lihat Lady Gaga, penampilan eksentriknya selalu membuat orang sedar mengenai kewujudannya. Jadi saya ciptakan penampilan seumpama itu yang bersesuaian dengan tema dan lagu yang dinyanyikan," ujarnya.

Klik untuk gambar besar

Namun begitu, Aina menolak dakwaan bahawa dia ingin mencari publisiti murahan dengan berpakaian lain daripada yang lain namun hanya mengharapkan kelainan dan keunikan dalam sesuatu persembahan untuk tatapan peminat.

Jauh sekali berkecil hati, Aina memberitahu bahawa dia tidak pernah mengambil kisah mengenai kata-kata tidak baik yang dilemparkan netizen dan hanya menganggapnya seperti angin lalu.

"Saya baca dan mana yang baik atau positif saya ambil..," kata penyanyi lagu 'Semalam' itu.

www.myartis.com / Sumber & foto: Astro Gempak & Instagram Aina Abdul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEJARAH HIBURAN MALAYSIA - MAWI AF3

 ARTIS REALITI PALING POPULAR

Asmawi Ani atau lebih dikenali sebagai Mawi merupakan artis Malaysia yang paling popular 2005 melalui program realiti 'Akademi Fantasia 3' terbitan Astro. Nama Mawi bukan sahaja popular dikalangan kanak-kanak, remaja, peringkat pertengahan dan orang tua, malah turut menjadi perhatian golongan profesional, ahli politik, kerabat raja dan peminat luar negara.

Antara ciri-ciri Mawi yang dikatakan mendapat perhatian ramai sehingga menyebabkan anak Felda Taib Andak, Kulai Johor ini melonjak popular ialah latar belakangnya dalam pendidikan agama.

Selain itu, ciri-ciri lain ialah:
* Pernah ura-ura dilantik menjadi Bilal
* Pernah menjadi guru agama
* Pernah menjadi DJ sambilan
* Pernah beberapa kali menjadi Johan Qari
* Pernah memenangi Tilawah AI-Quran. Mewakili Johor Bahru ke peringkat Negeri.
* Pernah tubuh Kumpulan Nasyid 'Waisiqsalam'
* Pernah mempelajari seni silat 'Pukul Pelaga'

Album kompilasi beliau yang memuatkan lagu 'Aduh Saleha' telah terjual melebihi 100,000 unit hanya dalam seminggu. Lebih membanggakan, pada 12 Okt 2005, juruaudit RIM (Recording Industry Association of Malaysia) telah memberitahu bahawa satu audit telah dilaksanakan dan mengesahkan penjualan album Koleksi 'Mawi World' setakat tarikh audit tersebut ialah 156,441 dan ia sekaligus melayakkan Mawi menerima Anugerah 6 Platinum.

Selain kejayaan album, beliau juga telah terpilih menjadi duta kepada beberapa produk gergasi seperti Canon, EON, M.Mobile, Mamee dan banyak lagi.

Paling mengejutkan, beliau merupakan artis pertama memecah kebuntuan industri hiburan di Kelantan apabila dijemput mengadakan konsert di sana sempena pengisytiharan Kota Bharu sebagai Bandar Raya Islam di Stadium Sultan Mohammad Ke IV. Menurut PAS, kerajaan negeri menganjurkan konsert alternatif di Padang Perdana yang membabitkan persembahan Mawi, M.Nasir, Rabbani, Ustaz Akil Hayy Rawa, kumpulan nasyid Mestica dan pelajar Pondok Kandis adalah bagi menarik golongan remaja.

Malah Menteri Besar, Tuan Guru Dato' Nik Abdul Aziz Nik Mat melahirkan rasa puas hati terhadap laporan media mengenai konsert alternatif yang dianjurkan kerajaan negeri akhir September 2005 itu.

“Kita anjurkan program yang mengasingkan tempat duduk kepada tiga kategori, lelaki, perempuan dan berkeluarga. Semua berjalan dengan lancar. Kalau hendak harap orang lain buat macam itu, sampai khiamat pun tidak mungkin berlaku,” katanya menjawab soalan wartawan di sebuah hotel di sini.

Katanya lagi, persembahan tersebut adalah mengikut Enakmen Kawalan Hiburan 1998.

:: Artikel ini telah disiarkan pada Okt 2005 ::


"ALHAMDULILLAH TERCAPAI HAJAT MAK KESANA" - ABAM BAWA IBU TUNAI UMRAH

Selain meluahkan rasa gembira dan syukur apabila dapat menunaikan hajat si ibu mengerjakan ibadah umrah, pelawak Abam Bocey turut berkongsi momen indah di Tanah Suci bersama keluarga tersayang itu menerusi akaun Instagram.

"Janji mereka tersenyum itu dah cukup menghiburkan.... Bukan mencari segunung impian... Ckup sekadar memenuhi senyuman.... Bukan hidup tidak berteman.... Hidup ini perlu bertuhan... Alhamdulillah.

"Yang tinggal dijaga... Yg pergi di doakan... Alhamdulillah tercapai hajat mak kesana... Alhamdulillah #pendosa #pendosadunia #misimengecil #gemokisawesome #keciluntukibadah #taksukabolehjalan #jangansibukhalorang #kitabaikramaisayang #boceyMLM2018 #gshock #gshockmalaysia #SIKASIH," tulisnya.

Melihat di ruangan komen pula, rata-rata peminat turut bahagia melihat posting tersebut selain ramai yang memuji cara Abam di dalam menghargai ibunya.

Klik untuk gambar besar

www.myartis.com / Sumber & foto: Media Hiburan & Instagram Abam Bocey

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAH PERASAAN DI IG - SHIKIN MAEMBONG SUDAH CERAI DENGAN CHEF RIZ?

Melalui muatnaik beberapa gambar terbaru Shikin Maembong di laman Instagram miliknya, beliau memberikan bayangan seakan beliau kini sudah kembali 'solo'.

Kata Shikin, tekanan yang dialaminya sudah pun semakin berkurang dan kini dirinya merasa lebih tenang. Beliau juga mengakui sudah tersilap langkah sebelum ini dan kini beliau bahagia hidup bersama anaknya, Putri Arianna Natasya.

Menerusi ruangan komen, para pengikutnya turut memberikan sokongan moral agar tabah dan kuat menghadapi dugaan.

Terdahulu, anak kepada Chef Wan, Chef Riz pernah mengakui beliau menghadapi sedikit konflik bersama Shikin yang merajuk kerana beliau terlalu sibuk dengan kerjaya.

Walaubagaimanapun, Chef Riz memberitahu masalah itu sudah selesai dan ia adalah lumrah untuk pasangan yang berkahwin mempunyai sedikit masalah.

Apa pun, semoga apa yang terjadi di antara mereka dapat diselesaikan secara baik. Tindakan Shikin berkongsi gambar yang memberikan pembayang bahawa mereka sudah berpisah pastinya membuatkan ramai yang tertanya-tanya status sebenar pasangan ini.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Foto: Shikin Maembong IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - EIZLAN YUSOF KINI AHLI LEMBAGA PENGARAH FINAS

"Syukur alhamdulillah... terima kasih YAB PM @muhyiddinyassin_official YBM @saifuddinabd @kkmm_gov atas kepercayaan yang diberikan...

"Terima kasih atas doa dan sokongan yg diberikan oleh semua dan inshaALLAH saya akan buat yang terbaik dan termampu untuk melaksanakan tanggungjawab ini demi untuk kemajuan industri kreatif tanahair dan seluruh warga seni kreatif," tulis Eizlan Yusof yang dilantik sebagai Ahli Lembaga Pengarah FINAS baru-baru ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAHAN ANAK BUAT NETIZEN SEBAK: "I LOVE YOU SON" - SHAM VISA

Baru-baru ini anak sulung peserta Gegar Vaganza musim keenam (GV6), Sham Visa telah memuatnaik luahan hati di Twitter semalam dan ia membuatkan bekas penyanyi Visa itu bergenang air mata. Shakir Zafran, 16, pelajar tingkatan empat di Maktab Rendah Sains Mara (MRSM) Kuantan memuatnaik luahan hatinya mengenai pengorbanan bapanya yang meninggalkan dunia seni dan bekerja tetap demi memastikan masa depan keluarganya terjamin.

Sham berkata, dia tidak sedar mengenai perkara itu sehinggalah ada peminat dan pihak pengurusan memaklumkan kepadanya: "Saya hilang kata-kata apabila membaca tulisan Shakir itu. Saya terharu dan tidak menyangka dalam usianya sekarang, dia matang dan peka dengan pengorbanan yang dilakukan saya mahupun ibunya sepanjang kami membesarkan dia dan adiknya".

Menurut Sham, sudah menjadi tanggungjawab seorang bapa untuk melakukan yang terbaik bagi menyediakan keperluan keluarga terutama buat anak-anak. Sebagai bapa, pastinya dia tidak pernah mengharapkan balasan terhadap apa juga pengorbanan yang dilakukan.

Klik untuk gambar besar

"Namun, apabila anak menghargai pengorbanan dilakukan ibu bapa dan meluahkan kepada umum, pastinya ia membuatkan mana-mana ibu bapa terharu, bangga dan berbunga di hati. Ia sangat berharga buat saya. Ia juga sangat manis kerana datang daripada permata hati dan pengarang jantung saya,” katanya.

Dalam status di Twitter itu, Shakir menjelaskan kepada peminat Sham di mana bapanya itu berkorban meninggalkan karier seni sebelum ini untuk membesarkan dirinya: "Ayah meninggalkan perkara yang paling dia sayang semata-mata untuk memberi laluan kepada saya untuk mencapai impian. Kadang-kadang pengorbanan yang dilakukan sering kali dilepas pandang.

"Saya hargai apa yang ayah lakukan. Saya sayang ayah dan tiada kata yang dapat mengungkapkan betapa saya terlalu menyayangi ayah. Terima kasih atas segala-galanya," tulis Shakir yang mendapat lebih 3,000 ulang ciap dan lebih 4,000 tanda suka.

www.myartis.com / Sumber & foto: Harian Metro & Instagram Sham vIsa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKITI COVID-19 - LEPAS AMITABH, ABHISHEK... AISHWARYA RAI & ANAKNYA PULA POSITIF

Malang tak berbau, semalam pelakon terkenal Bollywood Amitabh Bachchan dan anaknya aktor Abhishek Bachchan mengesahkan yang diri mereka positif Covid-19. Terkini, menantunya pelakon Aishwarya Rai Bachchan dan anak perempuannya turut disahkan positif virus maut itu.

Menteri Kesihatan Maharasta, Rajesh Tope menerusi perkongsian di Twitter pada Ahad mengesahkan jangkitan yang berlaku pada Aishwarya Rai dan anaknya.

Namun katanya, bekas ratu cantik itu dan anaknya, Aradhya yang berusia lapan tahun tidak mengalami sebarang simptom dan akan menjalani kuarantin di rumah.

Sementara itu, menurut staf perubatan Hospital Nanavati, Amitabh dan Abhishek berada dalam keadaan stabil dan hanya mengalami gejala ringan dan turut menjalani kuarantin di rumah.

"Mereka berdua berada dalam keadaan stabil dan hanya mempunyai gejalan ringan. Abhishek akan dibenarkan pulang dan menjalani kuarantin di rumah," ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DINA NADZIR DAH JANGKA TERSINGKIR: "VOCAL CORD' SAYA MEMANG DAH RABAK... KENA BEREHAT DUA BULAN"

"Saya jangka akan tersingkir pada minggu ke lima atau enam. Sejak minggu itu saya tenang-tenang saja. Secara peribadi, kita boleh sukat sejauh mana tahap kemampuan kita dari aspek kebolehan nyanyian, tenaga dan kesihatan.

"Jadi saya jangka memang tidak ke final. Saya seorang yang realistik dan sedar diri. Itulah buat orang geram dengan saya. Mereka percayakan saya, tapi pada masa sama saya seorang yang realistik," kata penyanyi dan penyampai radio, Dina Nadzir yang sudah menjangka dia tidak akan ke pentas akhir Gegar Vaganza musim ke-9 (GV9), Ahad depan.

Dalam sidang media selepas Konsert Separuh Akhir GV9 di auditorium Majlis Bandaraya Shah Alam (MBSA), di sini, malam tadi, Dina berkata penyingkirannya itu berikutan persembahannya yang kurang memuaskan akibat masalah kesihatan iaitu kecederaan pada kotak suara.

Menurut Dina atau nam sebenarnya Faradina Mohd Nadzir, 37,, dia juga tidak ralat gagal menempah tiket ke pentas akhir bersama enam peserta lain.

Klik untuk gambar besar

"Saya juga menafikan kenyataan saya terlampau cepat mengalah dan tidak menunjukkan semangat juang yang tinggi. Saya dah berjuang dengan sehabis baik. Lagu-lagu yang saya bawakan juga kebanyakannya tidak mudah. Saya berusaha membuktikan perjuangan saya sehingga kotak suara mengalami kecederaan serius.

"Masalah ini dah berlarutan agak lama dan 'vocal cord' (pita suara) saya memang dah rabak. Kalau orang lain mungkin dah lama tarik diri. Kesakitan itu saya ketepikan. Macam kita main bola, kaki dah patah tapi kita lari lagi. Itu yang saya alami sekarang.

"Kalau itu bukan berjuang lagi, tak tahulah nak cakap apa. Saya pun dah berjumpa dengan Shafinaz dan dia menasihatkan saya jumpa doktor pakar dan kena berehat selama dua bulan," tuturnya.

Berkongsi mengenai kesihatannya, Dina berkata, dia mengambil risiko besar untuk meneruskan perjuangan dalam GV9 kerana tidak mahu berputus asa. Kata Dina, keadaan peti suaranya sudah semakin teruk dan boleh menyebabkan dia tidak lagi mampu menyanyi buat selamanya.

"Saya sebenarnya diberi MC selama sebulan oleh doktor untuk tidak bekerja dan menyanyi. Peti suara saya kini sudah sangat 'rabak'. Jika tidak, risiko yang bakal saya hadapi adalah suara menjadi serak selamanya dan ia menyukarkan saya untuk menyanyi lagi," ujarnya.

Biarpun berdepan dengan risiko besar, Dina tetap bersemangat meneruskan perjuangannya dalam GV9 kerana tidak mahu menghampakan peminat. Penyanyi lagu 'Cinta Datang Lagi' itu juga berpuas hati kerana sudah berjuang habis-habisan untuk berada sehingga ke minggu kesepuluh.

"Nak kata lega tersingkir di separuh akhir pun ada, tapi sedih juga kerana siapa yang tidak mahu ke final, kan? Namun, saya reda kerana saya tahu kami semua sudah berjuang sehabis baik," jelasnya.

Selain Dina, turut tersingkir ialah Fuad Rahman. Konsert separuh akhir GV9 itu menyaksikan enam bintang akan berentap merebut gelaran juara. Mereka ialah Jaclyn Victor, Shila Amzah, Bob Yusof, Tomok, Hazrul Nizam dan VE.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NATASHA HUDSON PERKENALKAN SUAMI, MINTA DOAKAN BAIK-BAIK

Selepas seminggu berkahwin buat kali keempat, pelakon Natasha Hudson akhirnya perkenalkan suaminya, seorang usahawan dari Kelantan, Noor Nashriq Sekarnor.

Memuatnaik foto bersama suaminya di laman Instagram, Natasha berharap orang ramai dapat mendoakan yang baik-baik sahaja buat mereka.

Sebelum ini, pelbagai spekulasi mula timbul dan Natasha menerima serangan kritikan yang bertubi-tubi daripada netizen mengenai perkahwinannya itu.

Mungkin ramai yang agak terkejut kerana ia berlangsung hanya beberapa bulan selepas beliau bercerai dengan suami ketiganya, Carleed Khaza.

Perkara yang lepas tidak perlu diungkit lagi dan sama-sama kita doakan agar rumah tangga yang dibina kali ini akan berkekalan sehingga jannah.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - AKSI COMEL BABY GIRL SHUKRI YAHAYA

Gambar-gambar wajah penuh dan aksi comel anak perempuan Shukri Yahaya dan Tya Adnan yang bernama Aaira Ameena.

Untuk makluman, pasangan ini menimang cahaya mata pertama mereka pada 24 Ogos yang lalu.

Jom tengok aksi comel Aaira ni!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAPA KRITIKAL COVID-19 TAHAP 5 - PU ABU MOHON DOA

"Doakan ayah saya kuat untuk lawan dan sembuh daripada penyakit Covid-19 ni. Kini keadaan ayah kritikal dan diberikan ubat tidur sebab ayah dah sampai stage 5. Doakan ya... semoga berkat doa korang boleh sembuhkan ayah saya.

"Maafkan salah silap Cian (Sufyan) ayah. Siapa yang ada pengalaman diri sendiri or famili dia yang kritikal Covid tapi sembuh juga boleh share ke nak tahu macam mana proses dia tu," demikianlah tulis Pencetus Ummah (PU) Abu Sufyan yang memaklumkan bapanya Mohd Mokhtar Rozaidi kini berada dalam keadaan kritikal akibat dijangkiti Covid-19.

Abu atau nama penuhnya Mohamad Abu Sufyan Mokhtar, 27, berkata, bapanya itu kini sudah berada dalam keadaan koma di unit rawatan rapi (ICU) di Hospital Selayang.

Sementara itu, Sufyan turut meminta jika ada pengikutnya yang mempunyai pengalaman berdepan dengan penyakit tersebut dalam keadaan kritikal dan mampu sembuh.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAM PROSES RAYUAN - FARID KAMIL HARAP ADA SINAR UNTUKNYA

Mengenai hukuman penjara terhadapnya pada 2 Jun lalu, pelakon dan pengarah, Datuk Farid Kamil yang ditemui ketika di lokasi penggambaran drama 'Pelindung Seorang Isteri' di Sungai Buloh itu berharap ada sinar untuknya dan berkata perbicaraan membabitkan dirinya sejak 2018 itu sedikit sebanyak membuatkan dirinya terganggu.

"Saya harapkan satu yang baik untuk masa depan saya. Saya sudah menjalani kehidupan seumpama itu hampir dua tahun, lebih 600 hari. Saya rasakan ia sudah menjadi sebahagian daripada apa saya lalui. Proses-proses itu boleh mematangkan saya dari segi kehidupan.

"Saya tak boleh nafikan kadang-kadang ia mengganggu dan membantutkan proses perancangan kerjaya seni saya. Namun, apa boleh buat dan saya reda dengan ketentuan Allah SWT," katanya yang kini dalam proses rayuan di Mahkamah Tinggi.

Pada prosiding yang dibuat di Mahkamah Majistret Petaling Jaya itu, Farid dihukum penjara 13 bulan kerana menggunakan kekerasan jenayah dan mengeluarkan perkataan tidak sopan terhadap seorang anggota polis dengan niat untuk menghalangnya melakukan tugas, dua tahun lalu.

Mahkamah turut memerintah pelakon filem 'Tombiruo: Penunggu Rimba' itu membayar kos pendakwaan sebanyak RM5,000 atau menjalani hukuman penjara enam bulan jika gagal membayar kos berkenaan. Bagaimanapun, mahkamah membenarkan Farid menangguhkan pelaksanaan hukuman itu dengan jaminan RM10,000 bersama seorang penjamin sementara peguamnya memfailkan rayuan.

Klik untuk gambar besar

Farid yang juga suami kepada pelakon Datin Diana Danielle itu berkata, kehidupan mereka bahagia di samping dua cahaya mata iaitu Muhammad dan Aurora: "Dari segi perancangan keluarga itu rezeki Allah. Kita sentiasa berharap, Allah tentukan. Saya bahagia dengan keluarga dengan dua anak yang sangat menghiburkan kehidupan saya sepanjang tujuh tahun ini.

"Saya bersyukur sangat dengan kehidupan sekarang. Alhamdulillah, perkembangan anak saya membesar dengan sangat positif. Perintah Kawalan Pergerakan (PKP) baru-baru ini memberi impak berbeza kepada silaturahim dalam keluarga.

"Waktu itulah buat kali pertamanya kami empat beranak luangkan masa bersama hampir dua bulan tanpa ada gangguan orang luar. Saya lihat ia dari sudut positif kerana memberi ruang kepada kami sebagai ibu bapa untuk mendalami perasaan ketika anak-anak sedang membesar.

"Muhammad terlalu dekat dengan saya dan itu kekurangan dia dan Aurora juga ada kelemahan dia. Jadi, di situ saya ambil sebagai satu rahmat dan dijadikan sebagai pedoman untuk masa depan. Kami memilih duduk di rumah dengan menelaah buku-buku dan mendekati perasaan masing-masing secara dekat. Perkara ini susah nak dapat tanpa adanya PKP itu. Jadi saya bersyukur," katanya.

Bercerita mengenai drama 'Pelindung Seorang Isteri', Farid berkata, ia sudah tertunda lebih 100 hari sejak pelaksanaan PKP pada 18 Mac lalu. Drama yang bakal ditayangkan di saluran Astro Ria itu menggandingkan Farid dengan Lisa Surihani dan mendapat sentuhan pengarah, Yusry Abdul Halim.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKATAN PERTUNANGAN - INDAH AKUI SUDAH PUTUS SEJAK 3 BULAN LALU

Setelah lama mendiamkan diri berhubung ikatan pertunangannya, akhirnya penyanyi Indah Ruhaila, 29, mengakui bahawa beliau sudah putus tunang sejak tiga bulan lalu dengan jejaka yang hanya dikenali sebagai Mr R.

Pengakuan tersebut dibuat Indah menerusi akaun media sosial Instagram miliknya, dengan memuatnaik gambar kenyataan mengenai ikatan pertunangannya yang hangat diperkatakan sejak akhir-akhir ini.

Dalam kenyataan itu, Indah mendedahkan dirinya dan bekas tunang masing-masing ada melakukan kesilapan sepanjang perhubungan mereka.

"Saya manusia tidak sempurna dan saya meletakkan diri saya paling bawah. Saya ingin memohon maaf atas segala khilaf kepada semua pihak yang terjejas dengan isu ini terutama ahli keluarga kedua-dua belah pihak dan rakan-rakan," katanya.

Penyanyi lagu 'Di Sebalik Takdir' itu berkata, dia hanya mampu merancang dan Allah yang menentukannya.

Indah juga tidak akan memberi komen lanjut dan enggan membicarakan hal berkenaan kerana banyak hati perlu dijaga.

"Saya juga memohon supaya diberi ruang dan privasi bagi diri saya dan keluarga sempena hari dan bulan baik ini," tuturnya.

Perkongsian kenyataan rasmi Indah itu mendapat hampir 500 tanda suka namun penyanyi berkenaan menutup ruangan komen.

Sebelum ini, Indah menafikan dakwaan kononnya menjalin hubungan dengan lelaki lain seperti didakwa oleh seorang individu yang dikenalinya.

Indah juga enggan menjawab status hubungan dengan tunangnya ketika ditanya sebelum ini.

www.myartis.com / Sumber & foto: Berita Harian & Indah Ruhaila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DETIK BAHAGIA NORMAN, MEMEY & ANAK-ANAK...

Selepas menatap gambar-gambar bahagia Norman, Abby dan anak-anaknya berbuka puasa baru-baru ini... kini tiba pula giliran Norman dan Memey pula. Nampaknya, Memey juga tak mahu kalah dengan Abby dan berusaha keras untuk turut sama membahagiakan anak-anak bakal suaminya itu.
 Ayuh kita lihat aksi mereka...!
  Klik untuk imej besar...              KLIK UNTUK MELIHAT:
DETIK BAHAGIA NORMAN, ABBY DAN ANAK-ANAK


"BELANJA ATAS ISTERI & KELUARGA SEDEKAH PALING BESAR NILAINYA" - USTAZ EBIT LEW HADIAHKAN ISTERI KERETA MEWAH?

Menerusi satu entri di laman Instagram, pendakwah bebas terkenal, Ustaz Ebit Lew memuatnaik video pendek dan ia telah mendapat perhatian ramai. Entri terkininya itu merakamkan dirinya yang sedang berada di dalam sebuah kereta mewah, jenama Audi berwarna putih.

Namun, Ebit tidak pula memberikan perincian mengenai tujuan ia dimuatnaik atau siapakah tuan empunya kereta berkenaan. Bagaimanapun, kapsyen panjang yang dikarang Ebit buat isteri serta keluarga seolah-olah menggambarkan kereta berkenaan adalah sebagai hadiah buat permaisuri hatinya. Malah, perkara sama turut menjadi persoalan di kalangan wargamaya di ruangan komen.

"Syukur pada Allah pemberi rezeki. Terima kaseh Allah. Doa terbaik Alhamdulillah. Belanja atas isteri dan keluarga sedekah paling besar nilainya. Nafkah wajib. Apa yang kita suka untuk diri itu juga kita kongsi dengan isteri. Ada orang boleh beli kasut mahal. Beli rim kereta. Beli radio aksesori kereta atau motor. Belanja ikut kemampuan tanpa menyusahkan diri.

Klik untuk gambar besar

"Tapi dengan isteri dan keluarga susah nak belanja. Masam muka. Belanjalah kerana Allah buat keluarga. Dengan belanja isteri dan keluarga Allah beri kita kaya dan rezeki melimpah ruah. Dan paling utama Allah maafkan dosa kita sebab pemberian kita," tulis Ebit.

Dia pada masa sama turut mendedahkan mengenai rutin yang dilakukan khas buat isteri: "Sebelum pergi kerja saya selalu duit tinggal atas meja. Beri kad bank pada isteri. Ambil insuran buat isteri kerana Allah. Sebab tahu belanja anak dan isi rumah banyak. Barang dapur jer dah berapa. Susu pampers anak.

"Allahuakbar.. Dari dulu lagi. Tak pernah tanya duit tu untuk apa. Senyuman dan pengorbanannya tak terbayar. Janganlah kedekut pada isteri dan keluarga. Isteri ibu pada anak kita. Sedih baca ramai juga masa takde duit takperlah. Isteri pun tak susahkan suami. Tapi dah senang mulalah guna untuk macam-macam tapi lupa belanja isteri.

"Beri nafkah buat isteri ini wajib mengikut kemampuan. Senangnya apa kita suka untuk diri kita. Kita nak isteri dapat dan rasa perkara yang sama. Allah pasti berkati dengan sedekah. Sedekah paling besar nilainya ialah buat isteri dan anak-anak. Buat mak ayah. Dan juga adik beradik," jelasnya lagi.

Sementara itu, selain ramai yang membuat telahan pelbagai, wargamaya turut bercakap mengenai model kereta yang dikongsikan. Terdahulu, umum sebelum ini sedia maklum figura yang sinonim dengan kerja amal itu turut mempunyai beberapa sumber pendapatan sebagai punca rezeki.

www.myartis.com / Sumber & foto: Media Hiburan & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMBIL IQBAL BERLAKON - ERMA FATIMA TAK KISAH DIKUTUK

"Selama ini, saya melihat Iqbal terlalu kerap berlakon dalam media sosial. Jadi, saya nak juga tengok adakah Iqbal berbakat di depan kamera. Justeru, saya menawarkan Iqbal berlakon dalam drama baharu berjudul 'Perempuan Itu' yang bakal disiarkan di kaca TV3," itulah kata pengarah Erma Fatima apabila dia mengambil tindakan berani dengan menawarkan Ahmad Iqbal Zulkefli berlakon, selepas usahawan sensasi itu dikecam teruk dek menyertai program Big Stage.

Sedar bahawa tindakannya itu mengundang kecaman netizen, Erma berkata dia mempunyai sebab tersendiri menawarkan Iqbal berlakon. Bagaimanapun, Erma berkata Iqbal perlu menghadiri uji bakat terlebih dahulu selama dua hari dan usahawan itu lulus dalam ujian berkenaan.

"Iqbal perlu menghadiri sesi uji bakat terlebih dahulu. Keputusan boleh berlakon atau sebaliknya ditentukan oleh pengarah drama, Isma Yusoof. Nyata, menerusi sesi uji bakat selama dua hari, Iqbal sangat komited hadir ke sesi latihan dan lulus dalam ujian," jelasnya.

Klik untuk gambar besar

Kata Erma lagi, Iqbal hanya akan diberi watak pembantu memandangkan dia masih baru lagi dalam dunia lakonan. Tidak takut dengan kecaman netizen kerana memilih Iqbal sebagai pelakon, Erma berkata ada perkara lain yang lebih ditakuti olehnya.

"Jujurnya, ramai menghantar mesej peribadi meminta saya tidak mengambil Iqbal berlakon. Saya sendiri tidak tahu apa dosa Iqbal kepada mereka. Cuma, apa yang membuatkan saya risau kemungkinan saya dijadikan bahan kandungan media sosial seperti yang pernah dilakukannya terhadap individu lain sebelum ini.

"Masa nak bincang mengenai tawaran ini, saya pun bimbang akan keluar cerita tidak enak di laman maya. Jadi, saya minta rakan menemani saya. Sebelum berlaku perkara sedemikian, saya awal-awal lagi sudah beri amaran kepada Iqbal," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK WAJAH ANAK KEDUA SITI NURHALIZA - ASYRAF KHALID DIKECAM 'JUAL' ADIK

"Sumpah saya rasa Asyraf ni sangat tidak beradap. Saya rasa ia common sense untuk awak tidak muat naik gambar bayi yang baru lahir di media sosial. TokTi pun tak muat naik muka depan-depan macam tu lagi kot.

"Dia boleh buat vlog full pula dekat channel Tya, are you kidding me? Ini level tumpang clout macam mana pun tak tahulah," itulah antara komen-komen netizen di laman Twitter dimana mereka meluahkan rasa kesal dengan anak tiri penyanyi nombor satu negara, Datuk Seri Nurhaliza iaitu Asyraf Khalid.

Asyraf menerima kecaman tersebut selepas memuat naik wajah adiknya yang baru dilahirkan semalam. Malah, suami kepada pelakon dan penyanyi Tya Ariffin itu dituduh mempergunakan kelahiran anak kedua Siti untuk menarik tontonan di saluran YouTube mereka.

Netizen juga berpendapat bahawa wajah bayi itu didedahkan oleh Siti dan suaminya, Datuk Seri Khalid Mohamad Jiwa. Bukan itu sahaja, netizen turut bertanyakan kepada Asyraf sama ada ibu tirinya okay memuat naik gambar wajah bayi kepada umum memandangkan baru sahaja dilahirkan.

Klik untuk gambar besar

Pertanyaan netizen itu dibalas oleh Asyraf yang memaklumkan dia terlebih dahulu telah mendapat keizinan daripada bapanya untuk memuat naik gambar adiknya di media sosial.

Sebelum ini, Asyraf pernah dikecam apabila terlebih dahulu membuka akaun Instagram anak pertama Siti iaitu Siti Aafiyah sebaik sahaja dilahirkan.

Semalam, Siti selamat melahirkan cahaya mata kedua yang merupakan bayi lelaki pada jam 6.12 pagi di sebuah pusat perubatan di Selangor secara pembedahan.

www.myartis.com / Sumber & foto: Harian Metro & Instagram Asyraf Khalid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL SEMULA - DRAMATIS NORYATI TAIB (MAKCIK PETIR) KRITIKAL

Akibat jangkitan kuman pada paru-paru dan diabetes, dramatis Noryati Taib, 60, atau lebih popular dengan gelaran 'Makcik Petir' dilaporkan masih berada dalam keadaan kritikal di Unit Rawatan Rapi (ICU).

Anak saudaranya yang juga pengarah dan penerbit drama, Shahrulezad Mohameddin berkata, Noryati dimasukkan semula ke Hospital Sultan Ismail Johor Bahru sejak pagi Isnin.

"Sebenarnya Mak Uda (Noryati) dimasukkan ke hospital sejak dua minggu lalu kerana penyakit diabetes dan dia sudah dibenarkan pulang sejak semalam (Ahad) dan keadaannya baik sahaja.

"Bagaimanapun apabila sampai ke rumah dia tiba-tiba mengalami sesak nafas sebelum bapa saudara saya membawanya kembali ke hospital dan saya dimaklumkan Mak Uda mengalami jangkitan kuman pada paru-paru," katanya.

Klik untuk gambar besar

Menjelaskan keadaan lanjut mengenai Noryati, Shahrul memberitahu ibu saudaranya itu diletakkan dalam keadaan koma bagi membolehkan dia berehat.

Bagaimanapun, keadaannya kritikal apabila dia dimasukkan ke Unit Penjagaan Kritikal (CCU) pada pagi Isnin sebelum dipindahkan ke Unit Penjagaan Intensif (ICU) di hospital sama.

"Apa saya diberitahu oleh sepupu saya keadaannya masih kritikal dan saya sedang menghabiskan satu babak drama arahan saya iaitu 'Monalisa' sebelum bergegas pulang ke Johor untuk menziarahinya.

"Noryati sepatutnya berlakon dalam drama itu tetapi keadaan kesihatannya tidak mengizinkan dan saya minta dia berehat. Saya mohon kepada semua peminat mendoakan agar kesihatan ibu saudara saya kembali pulih," ujarnya.

Noryati memulakan karier lakonannya menerusi drama 'Sinderela' arahan Shahrulezad sendiri pada 2008.

Selain 'Sinderella', Noryati juga pernah muncul dalam drama bersiri seperti 'Tari Tirana', 'Dottie', 'Syurga Mu Ramadan', 'Cik Kiah Koleh Kacang', 'Menantu Malam Raya' dan 'Budak Ijat'.

Noryati yang mula berlakon dalam drama 'Abang Mak Panggil Balik' kerap berlakon dalam drama terbitan Radiusone Sdn Bhd milik Shahrulezad.

www.myartis.com / Sumber: mStar & Harian metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BABY FAHRIN AHMAD KENA DEMAM KUNING

"Be strong son! I'm with you.....," ujar Fahrin Ahmad di IG mengenai anak sulungnya yang sedang dirawat di hospital KPJ Damansara Specialist Hospital selepas mengalami deman kuning atau jaundice.

Menerusi komen di Instagram Fahrin, ramai yang mendoakan supaya babynya sembuh dan ada yang memberi petua mengenai demam kuning.

Untuk makluman, anak lelaki Fahrin ini selamat dilahirkan pada 29 September iaitu tarikh yang sama dengan ibunya.

Kami doakan semoga anak Fahrin dan Elena Hani Eleas ini cepat sembuh.

Sumber: Fahrin Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


OZLYNN: "SEMAK NGAN KO, BERAMBUS!!!" MULUT BAU JUBOQ AYAM..."

Segelintir pihak yang suka mengambil tahu dan mempersoalkan kehidupan peribadinya telah membuatkan pelakon Ozlynn Wati tampil menegur dan berkata dia berasa rimas dengan sikap sebegitu selain menganggap mulut orang yang bertanya itu seperti bau buntut ayam.

"Kdg ada yg sound.. kemaskan umah.. suh laki ko tu gunting rambut... wehhh!!! Ko semak ngan family aku?? Ko ingat aku x semak ngan ko?? Berambus!!!

"Kat sini kita jadi manusia normal.. bkn ko celik2 mulot ko bau syorgaaa tak ehh! Kdg mulot ko tu bau juboq ayam mcm mulot masa ko bertanya tanpa pikir perasaan org..," tulis Ozlynn atau nama sebenarnya Rozlinawaty Ismail, 37, menerusi laman Instagram.

Ozlynn kerap memuatnaik video aktiviti bersama keluarga di rumah menerusi laman Instagramya dan rata-rata netizen terhibur melihat video tersebut.

Tambah Ozlynn, lebih baik pihak yang tidak menyukai itu berhenti daripada mengikuti laman sosialnya daripada menambah dosa.

Klik untuk gambar besar

Katanya, dia tidak marah namun memberi peringatan kepada diri sendiri dengan menyekat pihak tersebut sebelum menjawab soalan yang menyakitkan hati keluarga.

"Sooooo kalau ko x suka kat ig yg ko follow atau stalk.. better blah weh.. kurangkan dosa sesama kita.. ehhh x... aku x marah cuma ingatkan diri aku sendiri juga...

"Sblm jawap soalan yg menyakitkan ati family baik kita block awal2... x ke bagus idea aku tuh.. korg leh tiru...🤪🤣," ujarnya.

Dalam pada itu, isteri kepada pelawak Johan ini memberitahu dia tidak tahu untuk menyunting gambarnya supaya kelihatan berbeza.

Baginya, setiap kali gambar yang diambil akan terus dimuat naik biarpun foto tersebut memperlihatkan perut buncit dan lengan menggelebeh.

"Ramai tanya cantik skin aku.. sorry aku x reti nak edit2 kat fon.. kdg kat fon sendiri muka mcm bibik tp bila org lain post muka ko.. makkk aiii lawooo nya aku kahhhhhhh!!! Perasan..

"Bergantung pd hp cap apa ko pakai... aku jenis apa yg aku amik tu yg aku post.. sb aku xnk nnt bila org jumpa aku.. laaaa dlm gmbr nmpk kecik luar besar, dlm gmbr lawa luar buruk🙈...

"So aku post je kdg nmpk perot buncit, lengan gelebeh, muka abah2... x kisah.. x susahkan sesape.. ," tuturnya.

www.myartis.com / Sumber & foto: mStar & Instagram Ozlynn Wati

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GV7 BUKANLAH PERTARUHKAN VOKAL SEMATA-MATA..." - NORANIZA IDRIS MAHU BERSERONOK

"Pada mulanya, saya sedih sehingga menangis membaca komen negatif netizen yang mendakwa suara saya sengau. Sebagai manusia biasa, tipulah kalau saya kata diri ini tidak rapuh dengan komen begitu. Tapi, lama-kelamaan saya rasa lawak apabila membaca komen dilayangkan kerana netizen tidak faham apa yang saya lalui dalam pertandingan ini.

"GV7 bukanlah mempertaruhkan vokal semata-mata sebaliknya menguji keupayaan kita sebagai penghibur secara keseluruhan," tutur ratu Irama Malaysia, Noraniza Idris yang mesra disapa Kak Ani.

Ketika mula berdepan kecaman netizen sejak menyertai Gegar Vaganza musim ketujuh (GV7), Noraniza yang menempah tempat ke pentas akhir program realiti itu, Ahad ini, mengaku sedih. Namun, Noraniza menjadi semakin lali. Akuinya, kritikan negatif netizen membuatkan dirinya lebih kental menghadapi dugaan anak seni.

Noraniza mengaku sudah boleh mengawal emosi sekarang: "Saya boleh ketepikan kritikan yang menjatuhkan semangat. Kalau saya layan nanti, bertambah teruk. Jadi, sekarang, lebih baik saya hiraukan perkara negatif dan ambil yang positif sahaja," ujarnya.

Klik untuk gambar besar

Penyanyi 'Awallah Dondang' itu menegaskan, dia bukanlah individu yang tidak boleh menerima komen atau kritikan. Namun, baginya, jika netizen mahu berkongsi pandangan, lakukanlah dengan cara berhemah.

"Hendak tegur boleh tapi biarlah dengan cara ilmiah dan beretika. Janganlah mengecam, mencerca dan mencarut. Sebaliknya, gunalah ayat baik-baik. Saya tidak menolak komen membina kerana tahu saya ada kekurangan," katanya.

Noraniza mengaku dirinya bukan penyanyi pop yang baik: "Disebabkan itu, sepanjang 35 tahun ini, saya banyak menyanyikan lagu Irama Malaysia kerana itu adalah genre yang sesuai dengan saya," jelasnya.

Noraniza berkata, dia memilih menyertai GV7 kerana pertandingan itu boleh dijadikan platform untuk mengetengahkan genre Irama Malaysia: "Sebelum memasuki GV7, saya banyak menjalankan projek tanggungjawab sosial korporat (CSR) mempromosikan Irama Malaysia. Jadi, mengapa tidak saya menggunakan platform GV7 untuk tujuan itu?" tuturnya.

Bertanya mengenai persiapan ke pentas akhir, Ahad ini, Noraniza enggan memikirkan soal kemenangan: "Tidak saya nafikan, waktu makan, mandi dan tidur sekalipun saya sibuk menghafal lirik.

"Saya bukan muda untuk mempunyai daya ingatan macam dahulu. Namun, saya tidak terlalu tertekan untuk konsert akhir. Malah, saya tidak letak harapan bergelar juara.

"Saya juga tidak mahu fikir soal markah yang akan diberi juri atau pendapat netizen. Tidak kisahlah saya dapat nombor berapa, terserah kepada juri. Bagi saya, semua peserta hebat," ujarnya.

Noraniza berkata, dia hanya mahu berseronok ketika beraksi di pentas final: "Saya akan menjayakan konsert akhir itu sebagai konsert Irama Malaysia," katanya.

Pada malam itu, Noraniza akan mempersembahkan lagu 'Empat Dara' versi duet bersama Juara GV4, Aishah; lagu 'Hutang' nyanyian asal oleh Floor 88 serta sebuah lagi 'battle' yang masih dirahsiakan.

www.myartis.com / Sumber & foto: Berita Harian & Instagram Noraniza Idris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG BIDAS NETIZEN PERTIKAI MAJLIS BERINAI UQASHA & KAMAL

"Maafkan saya, kenapa mesti nak angkat budaya kaum lain?" - "Bangsa Melayu, bangsa yang paling senang terima budaya orang".

Itulah antara komen-komen segelintir netizen yang mempersoalkan mengapa budaya Bollywood yang diangkat dalam majlis masyarakat Melayu, selepas pengarah dan pelakon Michael Ang berkongsi video tarian pasangan selebriti Uqasha Senrose dan Kamal Adli ketika malam berinai bertemakan Bollywood yang berlangsung pada 15 Disember lalu..

Setiap keraian sempena perkahwinan Uqasha dan Kamal pasti mendapat perhatian ramai pihak. Bagaimanapun, di sebalik kemeriahan majlis berinai pasangan ini, terselit kata-kata negatif netizen yang mempersoalkan keterujaan pengantin meniru budaya luar berbanding akar umbi sendiri.

Turut terkena tempias selepas memuat naik video tarian Uqasha dan Kamal pada majlis tersebut, pengarah dan penerbit popular, Michael Ang yang menyindir netizen agar tidak mempertikaikan cara hidup individu lain.

"Ini video versi panjang yang diminta oleh semua orang, berseoronoklah. Tidak perlu mengeluarkan sebarang kutukan berbaur perkauman. Lihat dan berseronoklah," katanya.

Klik untuk gambar besar

Dalam pada itu, pemilik nama penuh Michael Ang Hai Swee, 45, itu turut mempertikaikan segelintir netizen yang menganggap diri mereka sebagai individu alim tetapi masih aktif dalam media sosial.

"Tidak perlu nak minta satu dunia hidup seperti cara anda yang konon-kononnya sangat alim. Bukan semua orang mempunyai fikiran sempit seperti anda, Malaysia pun banyak gua, silalah ke sana. Jika alim sangat, kenapa perlu ada media sosial?" tuturnya lagi.

Untuk makluman, Kamal dan Uqasha selamat mendirikan rumah tangga dalam sebuah majlis tertutup di Bentong, Pahang pada 5 November lalu. Berita perkahwinan mereka hanya diumum sebulan kemudian dalam sbeuah majlis sidang akhbar pada 7 Disember lalu.

Kini, pasangan pengantin baharu itu sedang menunaikan umrah di Tanah Suci Mekah sebagai tanda kesyukuran selepas doa jodoh mereka dimakbulkan oleh Allah SWT.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EFFA NAREESHA: "ALLAH BELUM IZIN SEMBUH... TAK TAHU MACAM MANA CARI REZEKI"

Pelakon Effa Nareesha Muhammed, 41, mula mengalami tanda awal penyakit itu pada 6 September lalu, tetapi hanya dikejarkan ke Hospital Shah Alam pada 17 September selepas mengalami serangan jantung yang serius. Genap dua bulan terlantar sakit, pelakon yang pernah membintangi pelbagai drama antaranya 'Penjara Seorang Isteri', 'Doa Depan Kaabah' dan filem 'Khurafat' itu mengakui hanya mampu menangis memikirkan masa depan empat anaknya.

Pelakon berstatus ibu tunggal itu menyara dua anak lelaki dan dua anak perempuan berusia 17, 16, 15 tahun dan setahun lapan bulan (hasil perkahwinan kedua) menerusi lakonan dan berniaga produk makanan kering menerusi pertubuhan Gagasan Anak Seni (GTAS) serta secara atas talian.

"Setiap hari saya termenung kenangkan nasib diri. Bukan saya tak ikhtiar untuk sembuh. Dah macam-macam ubat dan makanan tambahan saya ambil serta rawatan dibuat tapi Allah belum izinkan untuk sembuh lagi. Saya tak tahu macam mana nak cari rezeki dalam keadaan sekarang. Nak berlakon tak boleh dan nak memasak lagilah tak boleh kerana saya tak dibenarkan banyak bergerak. Ada dua acara saya terpaksa tolak kerana keadaan kesihatan yang tak mengizinkan.

Klik untuk gambar besar

"Saya pun tak boleh terlalu penat kerana apabila rasa penat, dada akan tersekat sehingga hilang suara dan doktor beritahu maknanya itu saya kena angin ahmar ringan. Allahuakbar berat ujian untuk saya kali ini dan seakan nak menangis apabila memikirkan semuanya. Saya sebenarnya tak boleh stres kerana risau kena serangan jantung semula. Apapun saya reda," ujarnya Effa Nareesha berkenaan sakit jantung yang dihidapinya.

Pelakon yang pernah berkahwin dengan seorang pemain bola sepak terkenal itu berkata, dia sepatutnya menjalani proses CT Angiogram Koronari di Hospital Serdang hari ini, namun terpaksa dibatalkan kerana berisiko tinggi.

"Setiap hari saya tahan sakit dada walaupun dah makan ubat. Sakitnya kurang sekejap kemudian jadi semula. Saya sentiasa berdoa tak perlu buat pembedahan pintasan jantung. Itu jalan terakhir kalau ada lebih daripada tiga saluran darah tersumbat.

"Harapan untuk buat CT Angiogram Koronari berkecai apabila doktor sahkan saya ada sakit lelah dan amat berisiko jika diteruskan. Jadi doktor tunda kepada 10 Disember depan. Malamnya sebelum berpuasa, saya kena telan 8 biji ubat lelah dan jam 8 pagi kena makan 8 biji lagi," katanya.

Menurutnya, selama dua bulan sakit dia hanya terbaring di atas katil dan tidak mampu langsung untuk mendokong anak kecilnya. Effa mula dikesan menghidap sakit jantung sejak 1997 dan pernah dimasukkan ke unit rawatan rapi (ICU) selepas pengsan tak sedarkan diri selama tiga hari pada tahun sama. Dia sudah berhabis hampir RM100,000 untuk rawatan sakit jantung yang dideritainya dan untuk kos pembedahan di Institut Jantung Negara (IJN), dia perlu menyediakan lebih RM60,000.

www.myartis.com / Sumber & foto: Harian Metro & Instagram Effa Nareesha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PHOTO HARI JADI ANAK CAT FARISH

Memang comel anak Cat Farish... tambah-tambah isterinya yang kini sedang mengandung. Walaupun sambutan hari jadi yang diadakan agak sederhana, namun majlis tersebut dilihat cukup meriah dan berwarna-warni...Klik untuk imej besar...Isteri Cat dan Najlah (dua-dua mengandung!)(\__/)(='.'=)(")_(")www.myartis.com 2010


36 GAMBAR - SEKITAR SAMBUTAN HARI LAHIR SABHI SADDI

Baru-baru ini, Sabhi Saddi telah diberi kejutan awal oleh peminatnya menjelang hari lahirnya yang ke-32 pada hari ini iaitu 4 September.

Majlis yang berlangsung secara sederhana itu telah diadakan di Kueh Cafe, Shah Alam.

Jom tengok!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SELAMAT PENGANTIN BARU" - ALONG CHAM KINI SAH BERCERAI DENGAN ZILA AF4

Kalau sudah tersurat sampai di sini jodohnya, tiada apa yang dapat kita lakukan!

Demikian halnya dengan pelakon dan pelawak Along (Cham) dengan Zila Saeron (AF4) apabila mereka sah bercerai talak satu di Mahkamah Rendah Syariah Daerah Petaling, kira-kira pukul 10.40 pagi hari ini.

Difahamkan, lafaz berkenaan dibuat Along atau nama sebenarnya Muhammad Nizamudin Ahmad, 33, di hadapan Hakim Syarie, Abdul Halim Abu Samah.

Along selaku plaintif kes berkenaan memfailkan permohonan perceraian itu pada Isnin mengikut Seksyen 47, Enakmen Keluarga Islam Negeri Selangor 2003.

Ketika di perkarangan mahkamah, Zila atau nama sebenarnya Nur Azilah Seeron, 28, yang hadir bersama peguam syarie, Nurul Aini Yusoff dilihat cuba bersalaman dengan suaminya namun ditolak lelaki itu.

Along pula yang tiba sejak 8.40 pagi di mahkamah dilihat tenang bersama peguamnya, Roshdan Sujak Rafie.

Bekas peserta program Maharaja Lawak Mega (MLM) itu memberitahu mahkamah mereka sudah tinggal berasingan sejak lima bulan lalu dan Zila selaku defendan dalam kes berkenaan keluar daripada rumah kelmarin mereka tanpa kebenarannya.

Jelasnya lagi, isterinya itu bertindak keluar daripada rumah kerana tidak suka dimarahi plaintif disebabkan sikapnya yang malas memasak.

Dalam pada itu, Abdul Halim ketika membaca keputusan selepas lafaz dibuat memerintahkan Zila menjalani tempoh edah selama tiga kali suci berkuatkuasa hari ini.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Mereka juga diminta untuk mendaftarkan perceraian tersebut di kaunter mahkamah selain sijil pernikahan dilupuskan.

Terdahulu, Abdul Halim turut mendengar sebutan tuntutan nusyuz yang difailkan Along pada 12 Mei lalu dan membenarkan permohonan defendan untuk meneliti dokumen dan memasukkan pembelaan berhubung kes berkenaan.

Mahkamah menetapkan kes berkenaan didengar semula pada 29 September depan.

Dalam perkembangan sama, peguam syarie Roshdan Sujak ketika ditemui berkata, hak penjagaan anak pasangan itu juga sudah selesai di Mahkamah Tinggi Syariah Shah Alam pada Julai lalu.

Katanya, hak penjagaan kekal Ahmad Danial yang kini berusia lima tahun diberikan kepada Along dan Zila diberi hak lawatan selama dua hari dalam sebulan.

Pasangan selebriti itu berkahwin pada Januari 2010.

Terdahulu, media melaporkan isteri seorang pelawak ditangkap oleh sepasukan pegawai penguatkuasa Jabatan Agama Islam Wilayah Persekutuan (Jawi) dalam kejadian pada 13 Ogos 2016 selepas dipercayai berkhalwat dengan seorang lelaki di Bukti Jalil.

Semasa serbuan dibuat, wanita berkenaan ditemui bersembunyi di belakang almari dalam sebuah bilik.

Along ketika ditemui media diperkarangan mahkamah turut menjelaskan sebab mendiamkan diri sebelum ini.

"Saya mendiamkan diri sebelum ini kerana ibu saya selalu berpesan, bila sudah bergelar suami isteri aib rumah tangga perlu dijaga. Sudah tentu sebagai suami, saya wajib menjaga aib isteri saya walaupun macam-macam cerita dia buat terhadap saya," katanya.

Dalam pada itu, ketika diminta mengulas mengenai gambar Smule bekas isterinya bersama seorang lelaki yang tersebar baru-baru ini, Along mengakui tidak mengenali individu tersebut.

"Saya tidak kenal siapa lelaki itu. Cuma saya terkejut kerana melihat keadaan mereka dalam foto itu. Apapun saya ucapkan selamat pengantin baru kepada mereka dan selepas ini Smule pakai baju pengantin mungkin lebih afdal," kata Along.

Sumber: mStar & Astro Gempak
Foto: mStar, Harian Metro & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MAK 1ST TIME ADMITTED.." - TAK DIBENARKAN MELAWAT, LAN SOLO MOHON DOA

Menerusi muat naik di laman Instagram, penyanyi Lan Solo telah berkongsi keadaan ibunya yang sedang menerima rawatan di Hospital Shah Alam, Selangor. Lan turut mengakui berasa amat bimbang dengan tahap kesihatan ibunya ibunya itu.

Menurut Lan, buat masa ini, ibunya itu sedang ditempatkan dibawah penjagaan rapi dan dia sekeluarga juga difahamkan masih lagi tidak dibenarkan untuk melawat.

"Dugaan untuk mak dan anak-anak. Mak 1st time masuk wad. Dengan situasi sekarang. Tak boleh teman. Tak boleh jaga kat wad. Tak boleh ada pelawat dengan pelbagai prosedur yang kena ikut. Sebagai anak-anak, kami terpaksa akur. Allah ada menjaga," tulisnya.

Bagaimanapun, Lan memberitahu, dia kini mampu menarik nafas apabila doktor memaklumkan tahap kesihatan ibunya ketika ini sedang menunjukkan tanda-tanda positif.

Klik untuk gambar besar

"Alhamdulillah petang tadi dapat kol daripada hospital. Ada juga result yang baik untuk mak. Selain dari penyakit-penyakit yang dah tersedia ada.

"Cuma mak masih perlukan pemantauan doktor lagi untuk beberapa hari. InsyaAllah lepas beberapa result lagi keluar dan kesihatan mak semakin pulih. Mak mungkin boleh balik. Terus doakan MAK ye," jelasnya lagi.

Melihat di ruangan komen, rata-rata netizen dan rakan memberikan kata-kata semangat selain turut mendoakan semoga ibu bekas vokalis kumpulan Kristal itu lekas sembuh.

"Semoga cepat sembuh dan dipermudahkan segala urusan. Amin. - "Semoga maknya sembuh seperti biasa dan dipermudahkan urusan oleh Allah. - "Semoga diangkatnya penyakit ibu Lan Solo dan dimudahkan segala urusan Lan. Ameen. - "Semoga dipermudahkan segalanya dan cepat sembuh buat bonda tersayang saudara," antara komen-komen netizen di laman Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TOLONGLAH 'MOVE ON'.... SAYA BUKAN PANDAI BERLAKON" - ONE FORTEEN

Menolak dakwaan sengaja mencipta kisah sensasi demi meraih perhatian, salah seorang anggota kumpulan itu, One atau nama sebenarnya, Muhammad Ridzuan Sharifuddin menegaskan perselisihan faham mereka bukanlah disengajakan.

"Kami tahu sampai sekarang masih ada segelintir pihak yang mengecam Forteen berhubung isu perselisihan faham. Sebenarnya, kami sudah pun berbaik, jadi kita tolonglah 'move on' (teruskan seperti biasa).

"Jangan keruhkan lagi dengan dakwaan tanpa asas. Kalau tuduh air mata atau kesedihan kami adalah palsu, perkara itu masih kami diamkan.

"Namun, apabila mengaitkannya dengan sebagai gimik untuk pelancaran lagu baharu, itu tuduhan berat. Kalau betul di mana lagu itu?

"Soal kesedihan kami pula, apa yang berlaku bukanlah sesi uji bakat. Saya bukan jenis yang pandai berlakon. Sudah-sudahlah sebab kami sudah berdamai," katanya.

Klik untuk gambar besar

Baru-baru ini, Forteen mencetuskan kontroversi apabila Izzue atau nama sebenarnya, Muhammad Izzul Islam Mazlan, 28, mengumumkan membawa haluan sendiri dan meninggalkan band berkenaan.

Namun, Izzue dan tiga ahli Forteen iaitu One, Amer dan Ariz mengumumkan sudah menyelesaikan masalah selepas bertemu dalam sebuah majlis, minggu lalu.

Biarpun persahabatan mereka kembali jernih, Izzue yang semakin aktif menjadi pengacara, tidak berganjak dengan keputusannya bergerak solo.

Ditanya hubungan mereka dengan Izzue, Amer pula berkata, mereka sudah seperti dulu namun terus berhubung biarpun terikat dengan komitmen berbeza.

Tambah penyanyi itu, adat bagi kumpulan yang sudah dianggap seperti adik beradik, apabila timbulnya rajuk dan salah faham, pasti ada yang terguris.

"Syukur, ini ujian kami. Namun, apa pun berlaku kami tetap sahabat selama-lamanya. Paling penting, persahabatan ini terus erat.

"Soal Izzue bergerak sendiri, itu sudah dibincangkan. Masing-masing memberi masa andai dia mahu kembali, kami terima dengan hati terbuka.

"Berkenaan lagu pula, single baharu hampir 90 peratus siap. Jika tiada aral, kami mahu melancarkannya paling cepat, bulan depan.

"Biarlah apa orang nak kata. Ini kerana hebahan mengenai single berkenaan sudah kami kongsi sejak beberapa bulan lalu. Cuma pelancaran yang dirancang selepas musim kelima Gegar Vaganza (GV5), terpaksa ditangguhkan," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT PUJI MIRA FILZAH BERSERI SELEPAS BERSALIN - ADA YANG MINTA JANGAN TAMPAL 'STICKER' PADA WAJAH BABY

Pada pukul 3.40 pagi Selasa lalu bersamaan 9 Syawal, pelakon dan pengacara Mira Filzah telah selamat melahirkan anak pertamanya di sebuah pusat perubatan di Kuala Lumpur.

Suami Mira iaitu Wan Emir Astar menerusi laman Instagram miliknya telah mengucapkan berterima kasih kepada kedua-dua ibu bapa mereka yang banyak memberi tunjuk ajar dan nilai pengorbanan tanpa batas daripada mereka kecil.

"Kami ingin mengucapkan kesyukuran dan penghargaan kepada semua atas segala doa dan ucapan terima kasih kepada ibu papa dan mak, abah serta semua yang menyayangi kami sejak kecil dan menunjukkan kami makna ibu bapa yang baik.

"Semoga amanah Allah SWT ini kami tatang dengan sebaiknya. Kepada Engkau kami berserah, Ya Rabb," tulisnya.

Selain itu, rata-rata netizen juga mengucapkan selamat berpantang kepada Mira Filzah dan memuji kecantikan aktres berkenaan biarpun dalam pantang.

Klik untuk gambar besar

"Kak Mira selamat berpantang, lepas bersalin pun cantik." - "Berserinya ibu lepas bersalin." - "Baru lepas melahirkan pun ibu cantik lagi.

"Lepas bersalin pun maintain cantik, kita dulu alahai serabai." - "Glowingnya muka mummy," antara komen-komen netizen.

Dalam pada itu, ada juga netizen yang meminta pasangan itu tidak meletakkan pelekat pada wajah anak mereka seperti yang selalu dilakukan beberapa selebriti lain.

"Mira jangan bubuh sticker dengan muka anak okey!" - "Harap tiadalah la sampai ke sudah muka baby tampal sticker," tulis segelintir netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'MELAMAR' INTAN LADYANA - HARRIS ALIF AKUI HANYA GIMIK LANCAR LAGU

Sebelum ini, penyanyi dan pengacara Harris Alif telah memuat naik foto dimana memperlihatkan dirinya seolah sedang melamar kekasihnya. Entri tersebut telah mencetuskan spekulasi dimana rata-rata membuat tekaan wanita dalam foto itu adalah pelakon Intan Ladyana.

Harris yang sebelum ini mengunci mulut tampil memberitahu 'lamaran' itu hanya gimik untuk lagu baharu berjudul 'Anugerah'. Pemilik nama sebenar, Harris Alif Nor Rashidi, 21, menjelaskan foto aksi romantis bersama aktres itu merupakan satu babak dalam muzik video lagu berkenaan yang dilancarkan pada Jumaat.

"Bagi saya biasalah kalau penyanyi nak berkongsi gambar babak-babak dalam muzik video lagu mereka. Bila kita nak keluarkan satu-satu lagu atau projek baharu, kita kena bagi sesuatu untuk buat orang tertunggu-tunggu, jadi saya boleh katakan ia sebagai gimik juga.

"Setakat ini, penerimaan peminat terhadap lagu ini sangat memberansangkan. Single ini juga saya tujukan buat Intan kerana ia merupakan lagu romantis yang boleh dikaitkan dengan kisah cinta sesiapa jua di luar sana," katanya.

Klik untuk gambar besar

'Anugerah' merupakan hasil ciptaan sepenuhnya oleh Archie Nasution dan diedarkan oleh Sony Music Malaysia. Sementara itu, mengulas tentang hubungan cinta mereka, Harris berkata, dia dan Intan dalam perancangan untuk ke fasa seterusnya.Katanya, mereka juga mahu terus melangsungkan pernikahan tanpa mengadakan majlis pertunangan.

"Memang dari awal perkenalan dengan Intan, kami ada berbual mengenai masa depan dan ikatan perkahwinan. Kami mungkin akan terus melangsungkan majlis pernikahan tanpa bertunang.

"InsyaAllah, saya akan beritahu kepada pihak media bila tiba masanya nanti. Kita tunggu sahaja majlisnya nanti, buat masa sekarang memang saya tidak boleh komen apa-apa mengenai hal itu," jelasnya.

sekitar Mei lalu, Harris mengakui kini sedang bahagia menjalinkan hubungan cinta dengan pelakon berusia 38 tahun itu. Pengacara program Generasi Z itu turut menjelaskan perbezaan usia 17 tahun bukan penghalang untuk mereka meneruskan hubungan tersebut.

www.myartis.com / Sumber: mStar, Instagram Harris Alif & Intan Ladyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATIKAH SUHAIME TERIMA HADIAH VALENTINE AWAL DARI BUAH HATI

Pelakon kelahiran Singapura, Atikah Suhaime atau nama penuhnya Nur Atikah Mohd Suhaime tidak menjadi kisah putus tunang dan tidak jadi bernikah sebagai penghalang dirinya mencari cinta baru. Buktinya, Atikah kini sedang bahagia meniti alam percintaan dengan seorang ahli perniagaan, Datuk Lokman Teh yang dikenalinya sejak pertengahan tahun lalu.

Jika sebelum ini spekulasi Atikah dan Lokman bercinta timbul apabila mereka seringkali berkongsi foto di lokasi, tarikh dan masa yang sama di Instagram masing-masing, tapi kini Atikah lebih mudah menulis terus nama Lokman pada gambar yang dikongsinya.

Terbaru, Atikah memuat naik sekeping gambarnya bersama sekotak mawar merah: "Early vday pressie cause I'll be away again soon. Thank you. So thoughtful of you @lokmanteh," tulis Atikah sebagai kepsyen pada gambar tersebut.

Atikah kini seolah tidak lagi berselindung tentang percintaannya dengan ahli perniagaan tersebut. Tahun lalu, Atikah mengakui sedang mengenali hati budi Datuk Lokman Teh selepas dia putus tunang dengan penyanyi Awie Rafael pada 14 Mac 2019.

Klik untuk gambar besar

www.myartis.com / Sumber & foto: Astro Gempak, Instagram Atikah Suhaime & @lokmanteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 FOTO - CUKUR JAMBUL, AQIQAH & TAHNIK ANAK KEEMPAT ALIFF SYUKRI

Pada hari Ahd lalu, usahawan kosmetik yang kini bergelar selebriti, Datuk Seri Aliff Syukri dan isterinya, datin Nur Shahida telah mengadakan majlis cukur jambul, aqiqah serta tahnik buat anak keempat mereka, Yusoff Al-Qardawi.

Majlis tersebut diadakan di kediaman mereka di Kota Damansara dan difahamkan perkarangan mahligai indah penyanyi lagu 'Abang Nak Tegur' itu turut diadakan majlis rumah terbuka bermula jam 8.00 malam.

Berkongsi mengenai majlis tersebut dengan lebih lanjut, Aliff Syukri mengakui teruja dengan kelahiran Yusoff, selepas hampir enam tahun menanti.

Klik untuk gambar besar

Ditanya mengenai kos majlis pada malam itu, ahli perniagaan ini tidak mahu memberitahu butiran lanjut bimbang andai ia akan disalah erti ramai pihak.

Menurutnya, biarlah apa yang dilakukan itu menjadi suatu pengalaman manis buat mereka sekeluarga.

Dalam perkembangan lain, Aliff Syukri bakal menjadi pengacara untuk satu program masakan sebanyak 13 episod selain menunggu tarikh sesuai untuk merakamkan single keduanya.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK BONGSU HIDAP SINDROM PRADER WILLY SELAMAT DIBEDAH - OKI SETIANA DEWI MOHON DOA

Selebriti Indonesia, Oki Setiana Dewi, 32, sebelum ini telah berkongsi keadaan anak bongsu, Sulaiman dimana bayi berkenaan menghidap sindrom Prader Willy (PWS).

Sulaiman yang berusia setahun memerlukan lebih perhatian untuk membolehkannya membesar seiring dengan bayi seusianya. Sebagai ibu, Oki sentiasa bersabar membesarkan anaknya ini. Dia juga bersyukur terhadap pembesaran Sulaiman sehingga kini.

Semalam, Sulaiman dimasukkan ke hospital dan selamat menjalani pembedahan, namun perkembangan selanjutnya belum diketahui. Oki meminta agar warganet mendoakan kesihatan dan kesembuhan segera untuk Sulaiman. Warganet meluahkan rasa simpati, selain mendoakan kesejahteraan buat anak Oki.

Klik untuk gambar besar

Untuk makluman, Oki yang mendirikan rumah tangga dengan Ory Vitrio pada 2013 itu selamat melahirkan anak keempatnya ini di Hospital Ibu dan Anak Bina Medika, Bintaro, Jakarta pada 16 November tahun lalu.

Ketika dilahirkan, Sulaiman mengalami masalah pernafasan dan dimasukkan ke Unit Rawatan Intensif Neonatal (NICU). Dia juga menggunakan alat bantuan pernafasan.

Sejak trimester pertama kehamilan, bekas juri program Gema GegaVaganza itu terpaksa menggunakan kerusi roda kerana paras HB rendah. Ketika itu, bayi kandungannya juga kecil.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO BERSAMA - INTAN NAJUWA JALIN SEMULA DENGAN BEKAS TUNANG?

Menerusi laman Instagram, pelakon Intan Najuwa telah memuatnaik sekeping foto bersama bekas tunang.

Walaupun tanpa kapsyen dan foto yang dikongsi bukanlah secara penuh, namun ia seakan-akan menceritakan perihal perkembangan hubungan baik di antara keduanya.

Sementara itu menerusi ruang komen pula, netizen mulai membuat spekulasi sendiri, membayangkan mereka sudah berbaik.

Klik untuk gambar besar

Terdahulu, Intan Najuwa, 23, mengesahkan dia sudah putus tunang pada Februari lalu bersama ahli perniagaan, Razrul Anwar Rusli, 39, kerana sudah tidak ada persefahaman.

Keduanya mengambil keputusan tersebut selepas kira-kira 10 bulan mengikat tali pertunangan.

www.myartis.com / Sumber & foto: Media Hiburan & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI 'SIDE EFFECT' - RAMAI TANYA ZOEY, HUKUM TANAM RAMBUT PADA BULAN RAMADAN

"Muka saya jadi bengkak kesan daripada ubat bius yang diambil semasa rawatan menanam rambut. Hari pertama tak rasa apa-apa, tapi saya mula rasa kesannya pada hari kedua. Bengkak itu bermula di dahi kemudian turun ke kening, kelopak mata dan sekarang pada hari keempat bengkak itu kelihatan di bawah mata pula," demikian jelas pelakon  dan pengacara Zoey Rahman.

Zoey mencuri perhatian netizen selepas berkongsi video menjalani rawatan menanam rambut sebelum ini. Terkini, Zoey berkongsi video wajahnya yang mengalami bengkak selepas menjalani rawatan tersebut dan menjelaskan bengkak tersebut merupakan kesan daripada ubat bius yang disuntik di bahagian depan kepalanya.

Apabila ditanya tentang proses rawatan yang dijalankan pada bulan Ramadan serta hukumnya di sisi Islam, Zoey memberitahu perkara itu dilakukan atas dasar menutup aib: "Pihak klinik sudah menerangkan terlebih dahulu tentang hukum menjalani rawatan ini.

"Ia tidak memudaratkan kesihatan atau membatalkan puasa kerana mereka cuma perlu mengambil darah dan beri ubat bius pada saya. Malah, mengikut hukum Islam ia dibenarkan kerana rambut itu diambil daripada rambut saya sendiri. Jika ia diambil daripada orang lain hukumnya haram," ulasnya.

Tambahnya, sebagai seorang artis dan usahawan kosmetik, dia harus menjaga penampilan agar sentiasa nampak kemas dan yakin: "Laman web Jabatan Kemajuan Islam Malaysia (Jakim) juga menyatakan rawatan ini dibenarkan jika tujuannya adalah atas menutup aib. Untuk kerjaya saya sebagai seorang artis dan juga usahawan kosmetik, saya perlu sentiasa kelihatan kemas dan yakin.

"Kalau saya botak macam mana saya nak menjual produk-produk saya di samping menjalani penggambaran dengan yakin. Jadi saya ambil inisiatif daripada sekarang, saya tak mahu tangguhkannya hingga masa akan datang kerana ia mungkin sudah terlambat," kata Zoey.

Mengulas masalah keguguran yang dialaminya, usahawan kosmetik itu berkata ramai yang tidak menyangka dia berdepan dengan masalah rambut: "Saya ada masalah garis rambut berbentuk 'M'. Mungkin ramai yang tak nampak kerana saya sering menyembunyikannya dengan cara saya menggayakan rambut," ujarnya.

Pengacara itu turut menjelaskan klinik tersebut mengikut prosedur operasi standard (SOP) yang ditetapkan kerajaan dalam tempoh Perintah Kawalan Pergerakan Bersyarat (PKPB) dilaksanakan: "Sepatutnya saya perlu menjalani rawatan itu sebelum Perintah Kawalan Pergerakan (PKP) bermula, tapi ia ditangguh sehingga pelaksanaan PKPB.

"Klinik tersebut juga mengikut standard operasi yang betul seperti menjaga jarak. Saya juga menjalani ujian saringan jangkitan Covid-19 sebelum meneruskan rawatan," kongsi Zoey atau nama sebenarnya Mohd Hairey Azhar Abdul Rahman.

www.myartis.com / Sumber & foto: mStar & Instagram Zoey Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::